Tag: қандай ибодат\nТаҳорат одоблари 1. Қиблага қараб ўтириб таҳорат қилиш. Таҳорат – ибодат. Қиблага қараб ибодат қилиш қандай яхши! 2. Баланд жойда ўтириб таҳорат қилиш. Ишлатилган сувлар бадан ёки кийимларга сачрамаслиги учун бундай ва бундан бошқа қулайликларга эга бўлиш жуда яхши. Мисол учун, совуқ ўлкаларда офтобда таҳорат қилиш кўп яхши бўлса, ўта иссиқ ўлкаларда офтобда таҳорат қилиш кўп ноқулайлик ва қийинчиликлар туғдиради. Шунинг учун таҳорат қилинадиган жой жуда қулай қилиб олинса, яхши бўлади. 3. Таҳорат қилишда…\nЭринмай охиригача ўқишни тавсия қиламан. --- Ҳозирги пайтда дунёда кечаётган воқеаларни холис кузатиб турган ҳар қандай мусулмон ўзига шундай саволларни бериши табиий: “Мусулмонлар намунча бунчалик кўп фитнага учрашмаса?! Нега дунёнинг ҳамма ерида мусулмон уммати фитнага гирифтор бўлаверади? Нега бир Аллоҳга сиғинадиган, бир қиблага қараб ибодат қиладиган, бир Пайғамбарга эргашган мусулмонларнинг турли тоифалари ғанимлар фитнасига осонгина учиб, бир-бирларини маҳф этиш билан овора?! Бутун тарих давомида…\n«Ҳaж» apaбчa cўз бўлиб, лyғaтдa «қacд қилиш» мaънocини aнглaтaди. Улaмoлap тaъpифидa эca, мaълyм вaқтдa, мaълyм мaкoндa, мaълyм ибoдaтлapни ният билaн aдo этиш ҳаждиp. Маълум вaқт. Ҳажнинг ҳaж бўлиши yчyн aлбaттa зyлҳижжa oйининг тўққизинчи куни, яъни Аpaфa кyни бўлиши кepaк. Apaфa кyнидaн бoшқа ҳeч қaйcи кyн бy кyннинг ўpнини босолмайди. Шyнингдeк, Myздaлифaдa тypиш, Mинoдa тypиш, шaйтoнгa тoш oтиш, ифoза тaвoфи қилиш, қypбoнлик cўйиш кaби ибoдaтлap ҳaм бeлгилaнгaн вaқтлapдaгинa бажарилади. Маълум макон. Maккaи…\nҚуръонда бир сура бор! Уни ўқиган киши омонликни, раббоний муҳофаза ва ғамхўрликни ҳис қилади. Бу Ҳижр сураси бўлиб, 99 оятдан иборат. Унинг ҳар бир оятини ўқир экансиз, ризқингиз, динингиз, Қуръонингиз борасида кўнглингиз тўқ бўлади, қалбингизга хотиржамлик инади. Қандай, дейсизми?! Негаки, бу сура қуйидаги эътиқодларни ўз ичига олади: бу динни, ушбу Китобни муҳофаза қилувчи зот Аллоҳ таолодир. Роббингизга дуо қилиб, Унга ибодат қилинг, ҳасадгўйларнинг ёки динни ёмон кўрувчи кишиларнинг истеҳзоларига эътибор…\nМеҳрибон ва раҳмли Аллоҳ номи ила Аллоҳ борлиқни яратди ...Эй кичик укаларим ва сингилларим! Сизлар биласизларки, ҳақиқатда Аллоҳ барча ишга қодир Зотдир... У Зот таоло биз устида яшаб, нозу неъматларидан истеъмол қилаётган ерни яратишни хоҳлаган эди уни яратди ва биз юқорига қараганимизда кўрадиган осмонни ҳам яратди. Сўнгра Аллоҳга ҳамд айтадиган ва унга ихлос билан ибодат қиладиган фаришталарни яратди, аммо эй қаҳрамон болалар ва қизлар, биласизларми, Аллоҳ бизни қандай яратди?! Бу қачон содир бўлди?…\nВақт шафқатсизларча ўтиб кетаяпти. Мана Рамазонни охирги ўн кунлиги кириб келди. Бу сўнгги ўн кунликни ўзига хос қилган нарса “Қадр кечаси” нинг яширинганлигидир. Бизга маълумки, Набий соллалоҳу алайҳи васалламбу кунларда бошқа вақтга нисбатан ибодатга кўпроқ берилар эдилар. Ҳозир сизга бу кечаларда қилиш керак бўлган ўнта тавсияни берамиз. 1) Тунларни ибодат билан ўтказинг ! «Албатта , Биз у (Қуръон)ни Лайлатул Қадрда туширдик. Лайлатул Қадр қандоқ нарса эканини сенга нима билдирди? Лайлатул Қадр минг ойдан…


ГАЗ “Собол”нинг ўта ўтувчан версиясини кўрсатди » Скачать музыку бесплатно новинки музыки 2016-2017\nГАЗ “Собол”нинг ўта ўтувчан версиясини кўрсатди\nКомментариев: 0 Просмотров: 165 Дата: 18-05-2016, 20:08 Янги модификацияда олд кўприк дифференциалини блоклаш, чиғир (лебёдка), пишиқ металл бампер, радиаторнинг қўшимча ҳимояси мавжуддир. Автозавод матбуот хизмати хабар беришича, “янги йўлтанламасда юк ва йўловчиларни ташса бўлади, ётоқхона сифатида фойдаланиш ва махсус жиҳозлар ўрнатиш мумкин”. Томига экспедиция юкхонаси ва диод чироқли ёритгичлар ўрнатилган. ГАЗ заводидан яна бир янгилик: “Газель-Next” металл фургонини ишлаб чиқариш шу йилнинг ёзидан бошланади. Габарити кичрайганлиги (62 смга) манёвр қилиш ва автотураргоҳга жойлаштириш қобилиятини оширади. - деб хабар бермоқда Carzone.uz нашри.


Cана : 21-04-2018 / Жиззах янгиликлари, Қадамжолар / кўрилди: 421\nЎзМТДП Шароф Рашидов туман Кенгаши "Ёшлар қаноти” томонидан тумандаги "Атхам ота” зиёратгоҳида "Тарихдан содо берувчи обод гўшалар” шиори остида акция ташкил этилди. Унда партия ходимлари, депутатлар, фаол ёшлар ҳамда маҳалла фуқаролари иштирок этди.\n- Юртимизда кўплаб маданий меърос объектлари, муқаддас қадамжо ва зиёратгоҳлар мавжуд. Аммо, мазкур объектлар тўғрисида минг афсуси хорижий сайёҳлар тугул маҳаллий аҳолининг ўзи ҳам етарли маълумотларга эга эмас, - дейди ЎзМТДП Ш.Рашидов туман Кенгаши раиси Дурдона Абдуалиева. - Республика ва маҳаллий оммавий ахборот воситалари, шунингдек ижтимоий тармоқларда фақатгина кўзга кўринган тарихий обидалар, муқаддас қадамжо ва зиёратгоҳлар тўғрисида кўп гапирамиз. Чекка-чекка ҳудудлардаги объектларга бориб, шу аснода тарихини яқиндан ўрганиб, бу ҳақда жамоатчиликни бохабар қилишимиз лозим.\nАкцияда зиёратгоҳ ободонлаштирилди. Ҳудуд бегона ўтлардан тозаланиб, дарахтлар ости юмшатилиб, оқланди. Йўл четларига гул кўчатлари экилди.\n"Атхам ота” (иккинчи номи Оқтош ота) зиёратгоҳи Ш.Рашидов тумани "Яхтанглик” МФЙда жойлашган. Маҳаллий аҳолининг айтишича зиёратгоҳ тарихи Пайғамбаримиз Мухаммад (с.а.в)га бориб тақалади. Ривоятларга кўра бу инсон (Атхам ота) Пайғамбаримизнингҳаётини сақлаб қолиш мақсадида ул зодни таъқиб остига олган душман қўшинини ўзига эргаштириб, йўлдан адаштиришга эришган. Сўнгра бир ўзи ёвга қарши жанг олиб борган. Узоқ давом этган жангда ҳолсизланиб қолган. Таъқиб остида шу жойгача етиб келгач душманларнинг қўлига тушиб қолган. Шавқатсиз ёв шу ердаги катта оқ тош устида ул зод (Атхам ота)нинг бошини танасидан жудо қилган. Бу кишининг кўрсатган қаҳрамонлиги эвазига Пайғамбаримиз Мухаммад (с.а.в) омон қолган экан...\nЗиёратгоҳ тарихи ҳақида ушбу қизиқарли маълумотларни тинглаб, беиҳтиёр ўйга толасан киши – биз яшаб турган ҳудуд ва чор атрофимиздаги мана шундай муҳим аҳамиятга эга объектлар, уларнинг тарихи тўғрисида нималарни биламиз!? Мазкур саволларга партиямизнинг "Ёшлар қаноти” томонидан ўтказиб келинаётган ўз номига мос ушбу акция орқали жавоб топишда давом этамиз!\nБахмалда партия ташаббуси билан ободонлаштириш ишлари олиб борилди


ЎзА - ОНЛАЙН: 12 йилдан буён қарийб вайронага айланаёзган “Чорсу” меҳмонхонаси ҳақида хушхабар!\nОНЛАЙН: 12 йилдан буён қарийб вайронага айланаёзган “Чорсу” меҳмонхонаси ҳақида хушхабар!\n08.05.2018 16:26 Чоп этиш версияси\n“Ҳокимнинг бир иш куни” лойиҳаси доирасида Шайхонтоҳур тумани ҳокими Баҳодир Ғойибназаров узоқ йиллардан буён фаолият юритмай келаётган “Чорсу” меҳмонхонаси ҳақида маълумот берди.\nТурк инвесторлари уни капитал реконструкция қилишади. Бу борада тегишли келишувлар амалга оширилган. Яқин кунлар ичида дастлабки ҳаракатлар бошланади. Меҳмонхона 2019 йилгача ишга туширилишини айтилди.\nБир пайтлар пойтахт кўрки ҳисобланган муҳташам "Чорсу" меҳмонхонаси сўнгги 12 йилда деярли қаровсиз ҳолга келиб қолган эди. Эндиликда туризмни ривожлантириш, пойтахтда кўламли ислоҳотларни амалга ошириш жараёнида мазкур меҳмонхона ҳам қаддини тиклаб, сайёҳлар ва шаҳримиз меҳмонларининг сўлим гўшасига айлантирилади.\n"Ҳокимнинг бир куни" лойиҳаси доирасидаги хабарларни беришда давом этамиз.


Шавкат Мирзиёев Марказий банкка кредитлаш шартларини соддалаштириш бўйича топшириқ берди » Ўзбекистон янгиликлари – Zamin.uz\n, 27 2020, 21:03\nШавкат Мирзиёев Марказий банкка кредитлаш шартларини соддалаштириш бўйича топшириқ берди\n19 мая, 23:44 1 260 Иқтисодиёт\nЎзбекистон Президенти Шавкат Мирзиёев раислигида 19 май, сешанба куни тадбиркорликни қўллаб-қувватлашга қаратилган қўшимча чора-тадбирлар бўйича видеоселектор йиғилиши ўтказилди. Бу ҳақда Президент матбуот хизмати хабар берди.\nПрезидент маҳсулот, ускуна, хом ашё ҳамда айланма маблағлар учун кредит олишда тадбиркорларга ўрнатилган барча чекловлар олиб ташланиши кераклигини таъкидлади. Марказий банкка кичик бизнес ва оилавий тадбиркорлик субъектларига кредитлар бериш шартларини соддалаштириш бўйича топшириқ берилди.\nТаъкидланишича, пандемия оқибатларини юмшатиш доирасида «Ҳар бир оила — тадбиркор» дастурига ажратилган 1 триллион сўм кредит маблағларини қайтариш муддати узайтирилди. Шу боис, ушбу дастурни тўлиқ амалга ошириш учун Тикланиш ва тараққиёт жамғармаси ҳисобидан 100 миллион доллар ресурс ажратилди.\nМаҳсулотларга талабни яратиш учун савдо фаолиятини рағбатлантириш, аҳолининг истеъмол қобилиятини ошириш мақсадида истеъмол кредитлари беришни кенгайтириш лозимлиги қайд этилди.\n«Халқ қабулхоналари ва Бош вазир қабулхоналарига келган мурожаатларнинг 55 фоизи банк кредитлари билан боғлиқлиги бу борадаги муаммолар кўламини кўрсатади. Шунингдек, банк хизматлари бўйича тадбиркорлар мурожаатлари Миллий банкда 10 фоиз, ‘Микрокредитбанк’да 11 фоиз, ‘Агробанк’да 13 фоиз ижобий ҳал қилинган, холос», — дейилади хабарда.\nПрезидент банк фаолиятига мижозларга хизмат кўрсатиш сифатига қараб баҳо берилишини алоҳида қайд этди.\nТижорат банклари кичик бизнес ривожида муҳим бўғин экани, ҳар бир тумандаги «ўсиш нуқталари»га маблағ йўналтириб, тадбиркор ва фуқароларни қўллаб-қувватлаши зарурлиги таъкидланди.\nЭслатиб ўтамиз, Шавкат Мирзиёев 18 май куни пандемия шароитида тадбиркорлар ва аҳолини қўллаб-қувватлаш бўйича навбатдаги фармонни имзолаганди.\nПрезидент: Ўзбекистонда 60 дан зиёд касб эгалари даромад солиғидан озод қилинади 19 мая, 21:55\nЎзбекистонда кредит олиш жараёни соддалаштирилади 13 янв, 00:22\n25 миллион сўмгача бўлган кредитлар аҳолига гаровсиз берилади 14 июн, 23:15\nМарказий банк ҳузурида янги хизмат ва иккита қўмита ташкил этилади 10 янв, 07:02\nЎзбекистонда тадбиркорларни микрокредитлаш тизими соддалаштирилади 22 мар, 13:57\nОлмахонлар ёнғоқни қўлга киритиш учун қийинчиликларни босиб ўтди (видео) 27 мая, 08:50 816\nЖССТ коронавируснинг “иккинчи авжи”дан огоҳлантирди 27 мая, 07:57 641\nЎзбекистонда қолиб кетган Канчельскис Суперлиганинг қачон тикланиши мумкинлигини айтди 26 мая, 23:13 972\n“Намозхон бўлганим учун қамалган эдим...” 26 мая, 22:20 3 326


Кор хакида 19 та кизикарли маълумотлар\nVatanda.Com » Кизикарли маълумотлар » Қор ҳақида 19 та қизиқарли маълумотлар\nҚор ҳақида 19 та қизиқарли маълумотлар\nДеярли ҳар қиш фаслида қор теварак-атрофимизни ўраб олади. Биз унга боқамиз, уни устида юрамиз, завқланамиз, лекин камдан-кам ҳолларда унинг қандай эканлигини ўйлаймиз. Қор парчалари жуда ҳам ажойиб… Бугун диёримизда ёққан илк қор муносабати билан у ҳақидаги бир қанча қизиқарли маълумотларни сиз билан ўртоқлашамиз.\nОдамлар қор парчаларини сунъий равишда пайдо қилишни ўргандилар.\nЕр юзида яшовчи одамларнинг ярмидан кўпи умрида ҳеч қачон ҳақиқий қорни кўрмаган.\nОлимларнинг сўзларига қараганда улар ўрганишлар жараёнида ҳеч қачон иккита бир хил қор парчаларини топа олмаганлар.\nҚор қуёш нурларини 90 фоизгача акс эттиради.\nҲозиргача кашф этилган энг катта қор парчаси диаметри 38 сантиметр бўлган.\nҚор парчалари 95 фоиз ҳаводан иборат.\nТоғларда ва қутбли минтақаларда баланд бўлган қор, баъзан "қор хламидомонаси" деб номланган сув ўтлари туфайли қизғиш ёки пушти рангга эга бўлади. Ушбу қор тарвузга ўхшайди.\nЕрга тушаётган қор парчасининг тезлиги соатига бир километрдан кам.\nНафақат Ерда, балки Марсда ҳам қор мавжуд.\nҚор парчалари кристалларининг деформацияланиши туфайли кристалл кўринишда бўлади.\n1949 йилда Саҳрода қор ёғган. Бироқ, у деярли дарҳол эриб кетган.\nЯпонияда қор парчалари музейи мавжуд.\n19 январ - бутун дунё қор куни.\nФинландияда яшовчи сам халқи тилида қор, муз ва уларнинг турлари учун 180 га яқин сўз бор. Эскимо тилида қорни англатувчи 20 дан ортиқ сўз мавжуд.\nБир куб метр қорга уч юз миллиондан ортиқ қор парчалари киради.\nСув юзасига тушган қор парчалари балиқларга жуда ёқимсиз бўлган юқори частотали товуш чиқаради. Одамлар бу товушни эшитмайдилар.\nҲатто Эквадор ва Гавайи ороллари каби иссиқ жойларда ҳам қор ёғиб туради. У тоғларнинг тепасида жойлашган.\nЯпонияда япон қорлари чет эл қорларидан фарқ қилади деган афсона мавжуд.\nМикроскоп остидаги қорнинг биринчи фотосурати 1885 йилда олинган. Америкалик фотограф Уинстон Бентли муваффақиятга эришиш учун 46 йил сарфляган.


27 ёшли аёл эркаклар футбол жамоасини чемпион қилди » Ўзбекистон янгиликлари – Zamin.uz\n23-04-2016 | 14:08\nZAMIN.UZ / Спорт / 23 Апрел 2016 года314\nГонконг чемпионатининг сўнгги турида “Истерн” жамоаси “Саут Чайна” билан куч синашди ва 2:1 ҳисобида ғалаба қозонди.Мазкур ғалабадан сўнг “Истерн” Гонгонг чемпиони бўлди. Эътиборга лойиқ томони шундаки, 27 ёшли аёл Чан Юн-тин “Истерн” бош мураббийи ҳисобланади. У жамоани 2015 йил декабрь ойида қабул қилиб олганди. Чан Юн-тин футбол тарихида эркаклар жамоасини чемпион қилган биринчи аёл мураббий сифатида қайд этилди. Таъкидлаш жоиз, “Истерн” жамоаси сўнгги бор 20 йил аввал чемпион бўлган эди, деб хабар беради "Даракчи"нашри.


Тошкентдан Россияга қўшимча авиақатновлар йўлга қўйилади - xabar.uz\n06.03.2022 11:42 0 2107\nТошкент–Екатеринбург–Тошкент йўналиши бўйича 13 мартдан қўшимча авиақатнов йўлга қўйилади. Бу ҳақда «Uzbekistan Airways» АЖ расмий каналида хабар берди.\n13 ва 20 март кунлари Тошкентдан Екатеринбургга қўшимча авиақатновлар амалга оширилади. Қуйида ҳаво кемаларининг ҳаракат жадвали эълон қилинган:\nТошкентдан учиш: 19:00 (Тошкент вақти билан);\nЕкатеринбургга етиб бориш: 22:00 (Екатеринбург вақти билан);\nЕкатеринбургдан учиш: 23:40 (Екатеринбург вақти билан);\nТошкентга етиб бориш: 02:30 (Тошкент вақти билан).\nҚайд этилишича, Тошкент–Екатеринбург йўналиши бўйича авиачипта нархи 2 593 810 сўм (багажсиз), 2 966 363 сўмни (багаж билан) ташкил қилади. Екатеринбург–Тошкент йўналишидаги қатнов билети нархи эса 25 429 рублдан (багажсиз) ва 29 409 рублгача (багаж билан) бўлади.\nЎзбекистон Россия авиқатнов\nЎзбекистон ва Туркия ташқи ишлар вазирлари гаплашиб олишди\nКоронавирус Кеча, 15:22\nЎзбекистонга Pfizer вакцинасининг йирик партияси олиб келинди\nСиёсат Кеча, 09:55


Опа-ука ижодкорларнинг хитойча қўшиғи, кинодаги роллари ва мактабдаги шўхликлари - 5 Октября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Октябрь » 5 » Опа-ука ижодкорларнинг хитойча қўшиғи, кинодаги роллари ва мактабдаги шўхликлари\nОпа-ука ижодкорларнинг хитойча қўшиғи, кинодаги роллари ва мактабдаги шўхликлари\nМарҳум актёр Насриддин Рустамов ҳамда актриса Гулнора Рустамоваларнинг фарзандлари бир кун келиб, ота-онасининг изидан боришини ким ҳам ўйлабди, дейсиз. Ахир улар ўғил-қизларининг ижод йўлини танлашларига қарши эдилар. Тақдирга битилгани бўлади деганларидек, бугун лойиҳамиз меҳмонлари эл назаридаги инсонлар. Ўзбекистонда хизмат кўрсатган маданият ходими, сухандон Дилдора РУСТАМОВА ҳамда укаси «ШОД» гуруҳи яккахони Отабек РУСТАМОВ.\n– Адашмасам, бу опа-уканинг биргаликдаги илк интервьюси, шундайми?\nОтабек: – Телевидениеда отам ҳақида кўрсатув тайёрланганида опам билан қатнашганмиз. Онам интервьюларни унчалик ҳушмалайди. Шунга ҳам иккимиз боргандик.\n– Оилада неча фарзандсизлар?\nДилдора: – Мендан кейин укам Отабек ва синглим Дилором бор. Уч фарзандмиз.\n– Сиз ва Отабек ҳақида биламиз. Синглингиз-чи унинг санъатга алоқаси йўқ чоғи?\nОтабек: – Ота-онам Дилдора опамга доим «Катта бўлсанг, шифокор бўласан», дея айтишарди. Опам тиббиёт институтига ҳужжат топширган-у, бир-икки балл етмай киролмаган. Ўшанда уйга келиб йиғлаганмидингиз?\nДилдора: – Йўқ, қайтанга хурсанд бўлганман киролмаганимдан. Ота-онамнинг орзусини синглим рўёбга чиқарди. Болалар неврологи. Бу йил ординатура босқичини тугатди.\n– Санъат соҳасини танлашингиз бежиз эмас, назаримда. Ахир ижодкорларнинг фарзандисиз?\nДилдора: – Болалигимиз мусиқали драма театрида ўтган. Ҳар сафар янги спектакль олдидан актёрлар овозларини созлаб, машқ қилишар, саҳнада ролга тайёрланишарди-да, орада 2-3 соат вақт қолса, бизникига келишарди. Санъат ҳавосида улғайдик десам, муболаға бўлмайди. Аммо ота-онамиз санъаткор бўлишимизга қаттиқ қаршилик кўрсатишган. Бу йўлдан қайтариш учун дўқ-пўписаларни ҳам эшитганмиз.\nОтабек: – Баъзи ота-оналар каби қизиқишимизни рағбатлантириб, бирор мусиқа тўгарагига олиб боришган эмас. Қайтанга биз ҳақимизда сўрашса, «Қизим шифокор, ўғлим жарроҳ бўлади», дейишарди. Санъат жуда машаққатли касб. Иқтидор билан биргаликда омад ҳам керак бўлади. Эҳтимол, шу маънода бизни аяшгандир. Саҳна ортида юриб, арияларни тинглаб, ўз-ўзидан ижодга меҳримиз тушди. Кимдир ўзидаги иқтидорни кашф қилиш учун дарс олади, курсларга қатнайди. Бизда буларнинг бари табиий жараёнда содир бўлган.\nДилдора: — Отабек мактаб тадбирларида жуда фаол эди.\nОтабек: — Уйга берилган вазифани тайёрламаган бўлсам, «Домлажон, битта ашула айтиб берай», дердим-да, баҳомни қўйдириб олардим. Тўққизинчи синфни тамомлаётганимда эса имтиҳон топширмаганман. Шунда опам отам билан бирга битирувчилар альбомидан суратимни олишган-у, ҳужжатларимни эстрада ва цирк коллежига олиб боришган. Эсимда, ўша куни онам мени узоқдан кўрган-у «Нега имтиҳон топширмаганингни айтмадинг бизга, ана энди мусиқа коллежида ўқийсин, ўзингдан кўр», деган. Бу гапдан йиғлаб юборганман. Мен учун санъат тамоман бошқача олам эди. Коллежга олиб боришганида ичкарига кирганимиз ҳамон саксофон, фортепьяно садоларини эшитиб, хаёлларим, тушларим рўёбини кўргандек бўлганман.\n– Ота-онангиз қарши эди-ку? Охири ён босишибди-да?\nДилдора: – Укамдаги иқтидор, шунчаки, ҳавас эмаслигини кўриб, рози бўлишган. Ўсмирликдаги овоз ўзгаришларидан ўтиб олгач, вокал билан шуғуллана бошлади. Отабек жуда шўх бола бўлган. Шу сабаб ҳам санъатга жиддий ёндашаётганига улғайганидан сўнг ишонч ҳосил қилишгандир. Биласизми, мактабда укамнинг ўқитувчиларини кўрсам, яширинишга жой қидириб қолардим. Чунки ҳамиша уни деб гап эшитардим-да.\nОтабек: – Сиз мактабимиз фахри, аълочи ўқувчиси эдингиз. Мен эса тўполонга дўппи кийдирадиган бола бўлганман. Баҳоларим ҳам "ўғил болача” эди. Мени деб сизни директор хонасига чақиртиришлари ёдингиздами? Бугун шуларни эслаб, ўқитувчиларимиз тўғри қилишган экан, тартибга чақириб, дейман.\nДилдора: – Тошкентдаги 59-сонли хитой тилига ихтисослашган мактабда ўқиганмиз. Бир сафар Хитой давлат раҳбарининг рафиқаси ташриф буюрган. Меҳмонни қарши олишга ҳозирлик кўрилиб, Отабекка хитой тилида қўшиқ куйлаш топширилган. Ўшанда укам биринчи марта саҳнага чиқиб, хитойча ашула айтганди.\nОтабек: – Қўшиқ сўзларини бирга ёдлаганмиз, шекилли, адашмасам.\nДилдора: – Ҳа, шундай бўлганди. Мен хитой тилини яхши билардим. Бунинг ҳам зеҳни ўткир эди-ю, аммо шўхлиги сабаб дарс тайёрламасди.\nОтабек: – Кўчага чиқиб кетаётган бўлсам, ойижоним тўхтатиб, «Дарсингни тайёрладингми?» деб сўрарди. «Ҳа» дердим-да, хитойчасига шариллатиб ўқиб берардим. Энди остона хайтлайман десам, Дилдора опам келарди-да, «Қаерга кетаяпсан, дарсингни тайёрладингми», дерди. Онажоним «Зўр ўқиди, қизим» деса, опам «Қани, битта ўқиб бер-чи» дерди-ю, мен қўлга тушардим.\n– Қизиқ-ку, хитой тилидаги қўшиқни қандай ёд олгансиз унда?\nОтабек: – Опамга қўшилиб, ёдлаганман. Кейин ўша тадбирда бирга ижро қилганмиз.\nДилдора: – 7-синфга ўтганимда аълочи ўқувчиларни жам қилиб, махсус синф ташкил қилишди. Мактабимизда шундай имконият бор эди, 11-синфни тамомлагандан сўнг имтиҳон топшириларди. Юқори балл тўплаганлар тўғридан-тўғри Шарқшунослик институтига қабул қилинган. Ўқитувчиларим «Дилдора қатнашгин», деб кўп айтишган. Мен бўлсам, «Шифокор бўламан, барибир, таржимон бўлмайман», дердим нуқул. Кейинчалик бундан афсусланганман. Бир томондан агар тил ихтисослигини танлаганимда, ижоддан узоқлашишим ҳам мумкин эди. Кейинги йил отам раҳматли санъат институтидаги театршунослик ва санъат журналистикаси факультетига ҳужжат топшириш учун олиб борган.\n– Отабек, гап-сўзларингизни тинглаб, опангиздан жуда ҳайиқар экансиз деб ўйладим?\nОтабек: – Опам мен учун дўстим, сирдошим, маслаҳатгўйим. Кези келганида танбеҳ беради, йўл-йўрик кўрсатади. Йигит кишининг опаси ва синглиси бўлгани яхши экан.\nДилдора: – Шу йил бошингни икки қилсак, бахтинг яна ҳам бутун бўлади, укажон!\nОтабек: – Аммо опамнинг гапларига кирмай чакки қилганимни улғайиб, билдим. Тил ўрганмаганимдан, берилган имкониятдан фойдаланмаганимдан пушаймон еганман. Барибир, ҳар нарса ўз вақти-соатида бериларкан. Фойдаланиб қолсангиз, ютдингиз, йўқса, афсус чекиб қолаверасиз.\n– Отабекнинг илк қўшиқлари ёдингиздами, Дилдора опа?\nДилдора: – Албатта, турли ашулалар жамланмасидан иборат попури эди. Таронага клип ҳам суратга олишган.\nОтабек: – Биринчи тингловчиларим онам, опам ва синглим. Янги тарона бўладими, клипми, албатта, уларнинг имтиҳонидан ўтказилади. Дилдора опамнинг рўзғори бошқа бўлгани учун уйга келганида эшиттираман. Аввалдан онажоним ҳамиша ёнимни олиб, мақтарди. Отам бўлса, доим бирор камчилигимни топарди. Кейин-кейин «Агар ўша кезлар сенга ён босганимда ўз устингда ишламасдинг, яқинларимга манзур келаяпти-ку дердинг», деган. Танқид қилганида «Нега у кишига маъқул келмади, қаерини ўзгартириш керак», деб қаттиқ ўйланардим.\nДилдора: – Ота-онамиз мусиқали драма актёрлари бўлишгани боис қўшиқнинг қайси қисми қандай ижро қилинишини яхши билишган. Авжига қандай эътибор бериш керак, ҳеч бир ҳолат эътибордан четда қолмасди. Айрим эстрада қўшиқларини тингласангиз, авжини кўрмайсиз. Отажоним «Нега авжинг йўқ», деб койирди. Ҳар нарсага инсон ўз меҳнати билан эришиши керак, дерди падаримиз. Ишонасизми, мен ҳам, укам ҳам сира ота-онамизнинг машҳурлигидан фойдаланмаганмиз. Баъзилар, ҳатто, кимнинг фарзанди эканлигимизни ҳам билишмаган.\nОтабек: – «ШОД» гуруҳидаги фаолиятимда отам ва устозим Ўзбекистон хал артисти Фарруҳ Зокировнинг ҳиссаси катта.\n– Фурсатдан фойдаланиб, жамоангиздаги ўзгаришлар ҳақида сўрасам. Гуруҳ аъзосидан бири Шуҳрат яккахон ижод қилаяпти. «ШОД»нинг эндиги тақдири нима бўлади?\nОтабек: – Чунки «ШОД» деганда аввалдан уч йигит тасаввур қилинган. Дониёр иккимиз бир бутун «ШОД» бўлолмаймиз. Мақсадимиз гуруҳ номини шундайлигича сақлаб қолиш. Эҳтимол келгусида Дониёр ҳам, мен ҳам яккахон ижодни бошлармиз.\n– Демак, гуруҳ таркиби янгиланмайди?\nОтабек: – Агар гуруҳ номи исмларимизнинг бош ҳарфидан олинмаганида, балки жамоани янгилаш фикрини ўйлаб кўрардик. Лекин ҳозир бундай қилолмаймиз.\n– Дилдора опа, борди-ю укангиз санъатга қизиқмаганида у қайси соҳанинг етук мутахассиси бўлоларди?\nДилдора: – Жарроҳ бўлиши мумкин эди.\nОтабек: – Харбий бўлишим ҳам мумкин эди. Лекин санъатга муҳаббатим устунлик қилди баридан.\n– Актёрлик маҳоратингизга ҳам гувоҳ бўлгандик, Зебо Наврўзова режиссёрлигида суратга олинган фильмларнинг бирида?\nОтабек: – Зебо опанинг таклифи билан фильмда иштирок этганман. Актёрликка даъвоим йўғ-у, бироқ бу соҳага ҳам қизиқаман. Ҳозир ҳам таклифлар бўлаяпти, лекин роль учун синов топширишни ёқтирмайман. Агар ролни менга ишониб топширишса, астойдил ижро қилоламан. Опамга ҳам кўп таклифлар бўлади кинодан, «Қўйинг, нима кераги бор» деб қайтараман.\nОтабек: – Бир-икки ойлик фильмларда ўйнаб нима қилади? Тарихий асарлардан таклиф тушса, бажонидил. Лекин хусусий кинони опамга раво кўрмайман.\n– Дилдора опа, «Меҳробдан чаён» видеофильмидаги Раъно ягона ролингизлигича қолди. Нега бу соҳадан йироқлашдингиз?\nДилдора: – Бу асардан сўнг «Алпомиш» фильмига синов топширганман. Бош ролга тасдиқланганимдан бир ҳафта ўтиб, режиссёр ёрдамчиси қўнғироқ қилиб, ролни бошқа қиз ижро қилишини айтди. «Синовда қатнашмаган қиз қандай қилиб бош ролга тасдиқланади», деб ранжиганман. Алпомишнинг синглиси Қалдирғоч образини таклиф қилишганида рад этдим. Сал аввал Кореяда ўқиш учун ҳужжат топширгандим. Буни қарангки, айни ўша пайт мурожаатимнинг жавоби келди-ю ўқишга кетдим. Кейин билсам, ролга олинган актриса билан келишмовчилик чиқиб, унинг ўрнига канизакларни ижро қилаётган қизлардан бири танлаб олинган. Шу-шу фильмлардан узоқлашиб кетдим. Аслида, актрисаликка иштиёқманд эмасдим. Алпомишга ҳам тарихий асар бўлгани учун рози бўлгандим. Орадан вақт ўтиб, Аюб Шаҳобиддинов «Кечиккан ҳаёт» картинасига таклиф қилди. Сценарий муаллифи Ёлқин Тўйчиев «Бош қаҳрамонни айнан сизнинг тимсолингизда кўраяпман», деганидан сўнг синов топширдим. Профессионал жамоа, яхши сценарий, роль ҳам маъқул келганди. Аммо оиламдан рухсат тегмагани учун иштирок этолмадим.\n– Сухандонликдан ташқари муаллифлик кўрсатуви ёки ток-шоу ҳақида нима дейсиз?\nДилдора: – Муаллифлик кўрсатувларим бўлган. Бироқ ҳозирда сухандонлик фаолиятимнинг кўлами кенгроқ бўлгани учун вақтим тиғизроқ. Қолаверса, дубляж, тадбирлар бор. Яхши кўрсатув қиламан десангиз, бор диққат-эътиборингизни шунга қаратишингиз керак.\n– Отабек, опангиз фарзанд тарбиясида қандай она?\nОтабек: – Кези келганида, меҳрибон, куйинчак, талабчанлиги ҳам бор.\nДилдора: – Ўзим учун жавоб берсам, қаттиққўл онаман. Иш билан бўлиб, баъзан қизларимга вақт ажратолмай қоламан. Шунга ҳам гоҳида эркалатиб юбораман.\nОтабек: – Жиянларим жуда ақлли. Каттаси доно, кичиги тоғасига ўхшаган шўхроқ.\nДилдора: – Тўнғичим Шаҳризода бу йил 14 ёшга тўлади, Моҳимбону 9 га киради. Болалар тез улғайиб қолишаркан.\n– Бир-бирингизга муносабатингизни кузатиб ниҳоятда меҳр-оқибатли эканлигигизга гувоҳ бўлаяпман.\nДилдора: – Бу ота-онамизнинг тарбияси. Онам билан отажоним курсдош бўлишган. Талабалик йилларидаёқ онам қўшиқ куйлаб телевидениедаги кўрсатувларда қатнашган. Ўша пайтдаёқ онам назарга тушган санъаткор эди. Кейинчалик Муқимий номидаги мусиқали драма театрига ота-онам бирга ишга келишган. Онам биз билан шуғулланиш учун санъатдан воз кечган. Ақлимизни таниб, ўзимизни-ўзимиз эплай оладиган бўлганимиздан сўнг актрисалик фаолиятини давом эттирди. Лекин айнан тарбиянинг пойдевори қўйилаётган пайт ёнимизда бўлди.\nОтабек: – Ҳозир қўнғироқ қилиб, «Онажон, қаердасиз» десам, «съёмкадаман», деб қолади. Ўзи ният қилганидек, пенсия ёшига етгач, театрдан нафақага чиқди.\nДилдора: – 15 май куни онажоним 60 ёшга тўлди! Илоҳим бахтимизга соғ-саломат бўлсин! Ҳамиша барчамизга бош бўлиб юрсин!\nОтабек: – Волидамиз энг катта бойлигимиз, бахтимиз, суянчиғимиз!\n– Отабекнинг характерига уч сўз билан таъриф беринг?\n– Ҳаддан зиёд меҳрибон, кўнгли очиқ ва инжиқ.\n– Режалаштирган иши амалга ошмай қолса...\n– Аччиқланади. Кейин шундай бўлиши керак экан, дейди.\n– Қандай муомалани қабул қилолмайди?\n– Эътиборсизликни кўтаролмайди.\n– Ошпазликни эплоладими?\n– Қўли ширин! Жуда мазали таом тайёрлайди.\n– Куннинг қайси қисмида ижод қилишни ёқтиради?\n– Опангизга ҳавас қиласиз, чунки у ...\n– Идеал аёл! Яхши фарзанд, ишончли дўст, оқила рафиқа, куйинчак она!\n– Ижоддан ташқари хоббиси?\n– Вақти бўлса, турли хил пишириқ, таом ва егуликлар пиширади. Кўп китоб ўқийди.\n– Нимадан жуда қўрқади?\n– Яқин инсонини йўқотишдан.\n– Парашютдан сакраш, тоғнинг энг юқори чўққисига кўтарилиш ёки сув остига шўнғиш. У қай бирини танлаган бўларди?\n– Тоғ чўққисига чиқишни танлайди. Лекин ёнида ишончли одам, дейлик мен бўлсам, кўзини юмиб бўлса ҳам, парашютдан сакрайди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 305 | | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


“Одноклассники” даромади “ВКонтакте”никидан икки баробар кўп - www.Voydod.net\n“Одноклассники” даромади “ВКонтакте”никидан икки баробар кўп Bo'limi: Новости Мира\n5 Машҳурликда Россияда иккинчи ўринда турадиган “Одноклассники” ижтимоий тармоғи ўз ҳамкорларига,Россиянинг етакчи “ВКонтакте” ижтимоий тармоғидан икки баробар кўп даромад келтирди.\nИккитармоқ ҳам ҳамкорларига фойдаланувчилардан олган тахминан ярим пулларини берадилар. Бундан келибчиқадиган бўлсак? 2-рақамли ижтимоий тармоқ фойдаланувчилардан 1-рақамли тармоқдан кўра кўпроқ даромадолади.\nМазкур соҳа экспертлари “ВКонтакте” биринчи навбатда рекламадан даромадкўришини тасдиқлади. Аммо қароқчилик билан курашиш йирик тармоқдаги фойдаланувчилар учун қизиқарли конентсонини камайтириши мумкин.Манба:www.darakchi.uz Barcha izohlar: 0


Шомуродов Осиёда иккинчи, Рашидов клубини финалга олиб чиқди, Яхшибоев «Реал»га тайёрланмоқда. Легионерлар ҳафта сарҳисоби\nЯкунланган ҳафтада хориж чемпионатларида тўп сураётган аксарият ўзбекистонлик легионерлар клублари сафида ўзларини кўрсата олишди. Қуйида хориждаги легионнинг дам олиш кунларидаги натижаси билан танишинг.\n«Рим дербиси»да мағлубият, Шомуродов Осиёда иккинчи бўлди\nИталия чемпионатининг 6-туридан ўрин олган марказий баҳс – Рим дербисида «Лацио» «Рома»ни 3:2 ҳисобида мағлуб этишга муваффақ бўлди. «Бўрилар» сафида Элдор Шомуродов 64-дақиқада (ҳисоб 1:3 эди) захирадан майдонга тушди.\n«Лацио» очколарини 11тага етказиб, 6-ўринга кўтарилиб олди. 12 очкога эга «Рома» 4-поғонада қолди.\nЭлдор Шомуродов майдондан ташқарида ҳам ғолиблик учун курашди. Ўтган ҳафтада ОФК томонидан «Осиёда ҳафтанинг энг яхши футболчиси» сўровномаси ўтказилган бўлиб, якшанба куни ниҳоясига етган овоз бериш якунларига кўра, Элдор жами овозларнинг 29,69 фоизига эга чиқиб 2-ўринни эгаллади. «Порту» клуби ва Эрон миллий жамоаси форварди Меҳди Тореми эса 42,26 % овоз билан ОФК томонидан ҳафтанинг осиёлик энг яхши ўйинчиси деб топилган.\n«Шериф» Мадридга сафар олдидан йирик ҳисобда ғалаба қозонди, Яхшибоев захирадан майдонга тушди\nЖасур Яхшибоев тўп сураётган «Шериф» клуби Молдова чемпионати 12-тури доирасидаги «Динамо-Авто»га қарши учрашувда йирик ҳисобда зафар қучди.\nМазкур ўйинда ҳамюртимиз 67-дақиқада майдонга тушди. Шу куни «Шериф» бош мураббийи Юрий Вернидуб асосий таркиб ўйинчиларига Мадриддаги ўйин олдидан камроқ ўйин амалиёти берди. Шунга қарамай, Тирасполь жамоаси «Динамо-авто»ни 7:0 ҳисобида мағлуб этди.\n«Шериф» навбатдаги учрашувни 28 сентябрь, сешанба куни Чемпионлар лигаси 2-тури доирасида Мадридда «Реал»га қарши ўтказади. Ўйин соат 23:59да бошланади.\nСардор Рашидовдан ғалаба голи, «Кувайт СК» финалга чиқди\nЯна бир ҳужумкор яримҳимоячи Сардор Рашидов учун ҳафта омадли ўтди. Ўзбекистонлик футболчи Кувайт Амири кубоги яримфинали жавоб учрашуви доирасида жамоасининг ғалабали голига муаллифлик қилди.\n«Кувайт СК» «Казма»ни 2:1 ҳисобда мағлуб этган ўйинда Рашидов жамоасининг иккинчи голини пенальтидан киритди ва клуби билан бирга Амир кубоги финалига йўлланма олди. Жамоа олдига Амир кубоги ва ОФК кубогида ғолиб чиқиш вазифаси қўйилган.\nШукуровдан ассист, «Шаржа»дан камбэк\nЎзбекистон миллий жамоаси яримҳимоячиси Отабек Шукуров тўп сураётган «Шаржа» клуби ушбу турда иродали ғалабага эришди.\nБАА Про лигаси 5-турида «Ал-Жазира»га қарши баҳсда шаржаликлар 0:1 ҳисобидаги мағлубиятни ўйин якунигача 2:1 ҳисобидаги ғалабага айлантиришди. Шукуров 82-дақиқада Холид Бавазирнинг голига ассистентлик қилди. Ушбу ғалаба эвазига «Шаржа» очколари сонини 12тага етказиб, 2-ўринга кўтарилиб олди.\nМашарипов тўлиқ тўп сурган ўйинда «Ан-Наср» ғалаба қозонди\nСаудия Арабистони 6-тури доирасида «Ан-Наср» жамоаси «Ал-Батин» клубини минимал ҳисобда мағлуб этди.\nУчрашувда ўзбекистонлик яримҳимоячи Жалолиддин Машарипов тўлиқ 90 дақиқа тўп сурди. Эътиборлиси, тур якунида Машарипов Саудия Арабистони Про лигаси томонидан тур рамзий жамоасига киритилган. «Ан-Наср» 5 ўйиндан кейин 9 очко билан 6-ўринда бормоқда.\nУбайдуллаевдан супергол, Абдухолиқовда 66 дақиқа, Умаровда дуранг\nБеларусь чемпионатининг 24-туридан ўрин олган «Энергетик-БГУ» - «Витебск» ўйини 2:2 ҳисобида якунланди. Шу куни мезбонлар сафида Бобур Абдихолиқов ва Шаҳзод Убайдуллаев баҳсни асосий таркибда бошлаган бўлса, Дониёр Абдуманнопов жароҳат сабаб ўйинни ўтказиб юборди.\nҚувонарлиси, учрашувнинг 42-дақиқасида Убайдуллаев акробатик усулда киритилган супергол муаллифига айланди.\nЎйинда Абдухолиқов 66-дақиқагача, Убайдуллаев тўлиқ тўп сурди. Бу дуранг эвазига «Энергетик-БГУ» 28 очко билан 8-ўринда қолди.\nБАТЭ сафида ҳаракат қилаётган Шаҳбоз Умаров эса «Рух Брест» билан баҳсда 2:2 ҳисобни қайд этди. Ўзбекистонлик футболчи 66 дақиқа тўп сурди. БАТЭ 24 ўйиндан кейин турнир жадвалида 52 очко билан 2-ўринда бормоқда.\nИброҳимхалил Йўлдошев ЦСКАга қарши\nИброҳимхалил Йўлдошев тўп сураётган «Нижний Новгород» клуби Россия Премьер-лигаси 9-тури доирасида ўз майдонида ЦСКА клубини қабул қилади.\nАлександр Кержаков шогирдлари ЦСКАни мағлуб этиб, турнир жадвалида Москва клубини ортда қолдириб 7-ўринга чиқиб олиш имкониятига эга. Йўлдошев учрашув қайдномасидан ўрин олган. Ўйин бугун, 27 сентябрь куни соат 21:00да бошланади.\nАбдуллаев ва Ҳайдаров – Қирғизистон кубоги соҳиби\nҚўшни мамлакатлар чемпионатларида тўп сураётган ўзбекистонлик футболчилар талайгина. Хусусан, ўтган ҳафтада ҳамюртларимиз Азамат Абдуллаев ва Отабек Ҳайдаров тўп сураётган Қўчқор-ота шаҳрининг «Нефтчи» клуби Қирғизистон кубоги финалида «Алга» клубини мағлуб этди.\nАсосий вақтда ҳисоб очилмади, пенальтилар сериясида эса «Нефтчи» 4:2 ҳисобида зафар қучиб, кубок эгасига айланди.\nЭлдор Шомуродовга Ла Лига пешқадамларидан бири қизиқиш билдирмоқда


Ҳуқуқий таълим Фанлари олийгоҳлардаги ўқув режаларидан нега олиб ташланяпти? - zarnews.uz\nҲуқуқий таълим Фанлари олийгоҳлардаги ўқув режаларидан нега олиб ташланяпти?\nҲуқуқий фанларнинг асосий қисмини ижтимоий фанлар ташкил этади. Афсуски, олий таълим тизимида уларга доимо бир хил муносабатда бўлинмаяпти. Ушбу фанларнинг баъзилари бугун ўқув режаларига киритиляпти, айримлари олиб ташланяпти ёки дарс соатлари қисқартирилмоқда.\nМисол учун, Президентимизнинг Олий Мажлисга Мурожаатномасида Ўзбекистон тарихини, унинг бой меросини ўрганиш, шу мақсадда тадқиқотлар олиб бориш лозимлиги кўрсатиб ўтилган бўлса-да, бакалавр таълим йўналиши бўйича 1-босқич талабаларига мўлжалланган чет мамлакатлар (хорижий) ва Ўзбекистон давлати ва ҳуқуқи тарихи курслари олиб ташланди.\nБуни қандай тушуниш керак? Ўзбекистон тарихи, бой маданий-маънавий меросимиз тарихини лозим даражада ўқимаган мутахассиснинг маънавияти қандай бўлиши мумкин?\nБундан ташқари, чет мамлакатлар билан алоқаларимиз ривожланиб бораётган, уларнинг давлатчилик тарихига, ҳуқуқий таълим, ҳуқуқий маданиятига эътибор кучаяётган бир вақтда уни ўқув режаларидан олиб ташлаш хатолик эмасми?\nЖорий ўқув йили ўқув режасида ихтисосликнинг ярмини ташкил қиладиган ҳуқуқ таълимига кам соат ажратилиб, ихтисослик учун жами юклама 9072 соат бўлгани ҳолда юридик фанларга 1170 соат ажратилгани мантиқсиз. Демак, кимнингдир фикрича, барча юридик фанларга асос бўлган давлат ва ҳуқуқ тарихи фанларини ўқитмаса ҳам бўлади.\nАввалига Ўзбекистон тарихини ўқитиш бекор қилинди ва яна қайта тикланди. Деярли 80 йил ўқитилиб келинаётган давлат ва ҳуқуқ асослари ёки ҳуқуқшунослик фанини ўқитиш ҳам тугатилди. Конституцияни ўрганиш курси бор эди. Ушбу курс 15 йиллар мобайнида "Ҳуқуқшунослик. Ўзбекистон Республикаси Конституциясини ўрганиш" деб аталиб бунинг учун 114 соат ажратилган, дастур, услубий ва ўқув қўлланмалари яратилганди. Жамиятда ҳуқуқий маданиятни юксалтириш концепциясида "Асосий қонунимизни умумтаълим мактабларида, олий ўқув юртларида, маҳалла ва меҳнат жамоаларида тизимли равишда ўрганиш бўйича аниқ чора-тадбирларни ишлаб чиқишимиз лозим", дейилганига қарамасдан бу курс ҳам тугатилди.\nЎйлаймизки, ушбу концепциялар олий таълим тизимидаги ҳуқуқий таълим берадиган фанларни қайтадан ўз ўрнига қўйилишига, жамиятимизда ҳуқуқий таълим ва ҳуқуқий маданиятни юксалтиришга хизмат қилади.\nЗиёдулла МУҚИМОВ, профессор.\nТеглар: олий таълим фан


САИД АҲМАД ТАВАЛЛУДИНИНГ 100 ЙИЛЛИГИГА, 2020, 3-сон\nЯратилган куни 22.10.2020 05:02 | | Кўрилган: 68\nЎзининг ранг-баранг ҳикоялари, публицистик мақолалари, реалистик қисса-ю романлари, сатира ва юмор устаси сифатида битган ўткир ҳажвий асарлари билан янги ўзбек адабиётида чуқур из қолдирган атоқли адиб Саид Аҳмад Ҳусанхўжаев 1920 йилнинг 10 июнь куни Тошкент шаҳрида таваллуд топган. Дастлаб журналист-очеркчи сифатидаадабиётгакириб келганёш адиб кейинроқ ҳикоянавис сифатида танилди ва бу жанрда баракали ижод қилди. Унинг “Ишқибоз” деб аталган биринчи ҳажвий ҳикояси 1936 йили “Муштум” журналида босилиб чиқди. Саид Аҳмад ўша пайтларда “Самарқанд дарвоза” маҳалласида машҳур ёзувчи Абдулла Қодирийнинг уйидаўтказиладиган адабий давраларда тез-тез иштирок этар, Ойбек, Ғафур Ғулом, Ғулом Зафарий, Хуршид, Элбек каби ижодкорларнинг адабиёт ва санъат хусусидаги қизғин суҳбатларидан баҳраманд бўларди. Бундай ажойиб муҳит ундаги бадиий адабиётга бўлган ҳавас ва қизиқишнингянада кучайишига туртки берган омиллардан бири бўлди.\n1940 йилда ижодкорнинг “Тортиқ” номи остида биринчи ҳикоялар тўплами дунё юзини кўрди. Ёшлар устози бўлмиш Абдулла Қаҳҳор тўпламни қаттиқ танқид қилиб: “Саид Аҳмад қўлига танбур олибди, қулоғини бурашига, парда босишига, чертишига қараганда тузук бир машқ чала оладиганга ўхшайди, лекин ҳали машқ чалгани йўқ, “Тортиқ”даги ҳамма ҳикоялар шуни кўрсатади”, деб ёзган эди. Шунингдек, Абдулла Қаҳҳор мазкур танқидий мақолада қаламкашнинг ўз ёзганига масъулиятсизлик билан ёндашганини, ҳикояларда чуқур мазмун-мақсад йўқлигини, улар “беъмани”, “сўз бўтқаси” бўлиб қолганини таъкидлайди. Бу воқеани Саид Аҳмаднинг ўзи шундай хотирлайди:“Уч ой деганда “Тортиқ” деган китобим босилиб чиқди. Тошкентда нечта китоб дўкони бўлса, ҳаммасидан беш-ўнтадан сотиб олавердим.Шундай қилиб, учиб-қўниб юрган кезларимда бирдан бошимга чақмоқ урилгандек бўлди. “Ўзбекистон адабиёти ва санъати” журналида китобим тўғрисида Абдулла Қаҳҳорнинг танқидий мақоласи босилибди. Ўқиб кўзларим тиниб кетди. Бошим айланиб, ўтириб қолдим. Абдулла Қаҳҳор китобдаги биронта ҳикояни кўнгил учун ҳам дуруст демаган. Кошки эди, айтадиган гапларини илиқ-иссиқ қилиб айтган бўлса, ачитиб-ачитиб гапирган. Ҳозирги савиям билан ўқисам, у кишининг айтган гаплари юз фоиз ҳақ эканига тан берардим. Аммо мен ўша пайтларда ғирт гўдак “ёзувчи” эдим. Адабиёт ҳақидаги илмим Ғафур Ғуломнинг тўртта, Абдулла Қаҳҳорнинг олтита ҳикояси берган илм эди. На роман ўқиганман, на адабиёт назариясини биламан. Қизиқ бир воқеани олиб, охирида қизиқ қилиб тугатсам ҳикоя бўлади, деб ўйлардим. Мақолани ўқиганимдан кейин ҳар хил ўйларга бордим. Абдулла Қаҳҳор мени кўролмайди: ўзидан ўтиб кетишимни хоҳламаяпти, икки қўчқорнинг боши бир қозонда қайнамас” деб шуни айтишади-да, деб ўйлардим”.\nҚисқаси, ёш ижодкорнинг адабиётга кириб келиши мана шундай бошланган эди. Саид Аҳмаднинг ундан кейинги ҳаёт йўли машаққатларга тўла бўлган. У 50-йиллар бошида миллатчи ва “халқ душмани” сифатида узоқ йиллик қамоқ жазосига ҳукм этилади. Қаҳрамонимизнинг сургун йиллари Қозоғистоннинг Жезқозғон вилоятида заҳматга тўла меҳнат жабҳасида ўтган. 50-йиллар ўрталарига келиб ижодкороқланиб, озодликка чиқади ва Тошкентга қайтади. Аммо барибир,Саид Аҳмадўз асарларини чоп эттиришда жиддий тўсиқларга учрайди.У ортга чекинмай, ҳаёт синовларини мардонавор енгиб яшайди.\nУрушдан кейинги йиллардаёзувчи ҳикоялар билан бир қаторда “Қадрдон далалар” деб аталган дастлабки қиссасини эълон қилади. Асарда ҳаётни бўяб- безаб, пардозлаб акс эттиришнинг, конфликтсизлик “назария”сининг таъсири яққол сезилиб турарди. Қиссанинг бош қаҳрамони − урушдан қайтган бир оёғи ногирон Пўлатжон колхоз фирқа ташкилоти котиби ва қурилаётган электр станцияси бошлиғи сифатида енг шимариб ишлайди. У Назокатга бўлган муҳаббати тантана қилишида ҳам, ота-оналарнинг қаршилигини енгишда ҳам, қишлоқдаги иллатларга қарши курашда ҳам осонлик билан муваффақиятга эришади. Асарда деярли барча зиддиятлар енгил-елпи ва жўн ҳал қилинади. Шунга қарамай, “Қадрдон далалар”нинг айрим саҳифалари инсон руҳининг нозик таҳлилига, оҳангларнинг ранг-баранглигига бойлиги билан ажралиб туришини эътироф этиш жоиз.\nАдибнинг 1958 йилда чоп этилган “Ҳукм” номли иккинчи қиссасидааввалгисидан фарқли тарза қишлоқларни колхозлаштириш осонликча кечмагани, кескин курашлар жараёни сифатида давом этганлигига алоҳида урғу берилади. Ундаги Саломатхоннинг ўлдирилиши тимсолида ёзувчи катта жасорат билан колхозлаштириш миллионлаб бегуноҳ кишиларнинг ҳалокати эвазига амалга оширилган сиёсат эканлигини очиб берган эди. Муаллиф мазкур асарда ранг-баранг характерлар психологик тасвиридагииндивидуаллик сирларини ўзлаштириб бораётганини кўрсата олган. Ёзувчи орттирилган тажриба асосида кейинчалик “Суд”, “Ғилдирак” номли қизиқарли қиссаларини яратди. “Суд” асари ўзбек адабиётидаги детектив жанрнинг, “Ғилдирак” эса ҳажвий қиссачиликнинг кишилар севиб ўқийдиган намуналари бўлиб қолди. Буларнинг бари ёзувчи ижодининг биринчи босқичи маҳсуллари ҳисобланади.\nСаид Аҳмад ижод йўлининг 1956 йиллардан бошланганиккинчи босқичида кўплаб ҳикоялар дунёга келди. Уларни мазмунига кўра икки гуруҳга ажратиш мумкин: Биринчи гуруҳга кирувчи “Кўклам чечаклари”, “Хазина”, “Иқбол чироқлари”, “Турналар” каби ҳикоялар лиризм чуқурлиги билан ажралиб туради. Уларда ёзувчи кишилар ҳаётида учрайдиган турли ғаройиб воқеалар, урушнинг тақдир сўқмоқларида қолдирган аччиқ изларини акс эттиради. Бу ҳикоялардатурфа тақдирлар ва фавқулодда қизиқ ҳодисалар жонлантирилар экан, муаллиф улар юзасидан ўзининг ёки қаҳрамонларинингўй-фикрлари, ҳис-туйғуларини муфассал тарзда ёритишга интилади.Сюжет оқимидан адибнинг ғоявий мақсади аён кўриниб турган ҳолларда ҳам муаллиф уни алоҳида таъкидлашга, кимнингдир тилидан баён қилишга уринаверади.\n“Турналар” ҳикоясидаги Собир отанинг бошдан кечирганлари, фарзанд доғи туғдирган азобу изтироблар урушдан жабр кўрган кишилар, ота-оналарнинг дилдаги битмас яраси сифатида талқин этилади. Уни ўқиганимиз сари қаҳрамоннинг оғир қисмати, иродаси, гўзал қалбинияқиндан кашф эта борамиз. Шундай асарларга суянган ҳолда танқидчи Иброҳим Ғафуров Саид Аҳмадни “прозанинг шоири” деб таърифлаган эди. Бунинг сабаби шундаки, ёзувчининг аксар ҳикоялари каби “Турналар” ҳам бамисоли шеърдек ўқилади. Адиб ҳикоянинг яратилиш тарихини қуйидагича хотирлайди: “Олтмиш биринчи йили телевизор кўриб ўтирганимизда (қайси фильм эканлиги эсимда йўқ) асар қаҳрамони “Турналар” деган қўшиқ айтди. Негадир бу қўшиқ менга жудаям таъсир қилди. Фильм тугаганида Саидахонга “Турналар” деган ҳикоя ёзаман, дедим. Авваллари ҳеч қачон фалон нарса ёзаман деб айтмасдим. Саидахон ҳайрон бўлди. Кўпдан бери ҳеч нарса ёзмай, ўртоқларимдан дакки эшитиб юрган пайтларим эди. Саидахон ҳар доим овқат маҳалидаям, бирон иш қилаётганимдаям, қачон бирорта ҳикоя ёзасиз, сиз тенгилар тез-тез ёзиб туришибди, бунақада орқада қолиб кетасиз-ку, деб тинмай гапираверарди. Турна ҳақида ёзаман деганимдан севиниб кетди. Хуллас, ўша кеча ухламай тонг оттирдим. Ёшлигимда эшитган, ўзим кўрган воқеаларни эсладим, болалик пайтимда уйимизда битта чўлоқ турна бўларди. Орқамдан эргашиб юрарди. Онамнинг айтишига қараганда, бу турна қаердадир яраланиб, тонг маҳали тўдасидан ажралиб ҳовлимизга тушган экан. Ўша турна кўз олдимга келаверди. Бугунги воқеаларга омухта қилиб ўша турнани ҳикоямга қаҳрамон қилдим”.\n“Кўклам чечаклари” ҳикояси орқали Саид Аҳмад уруш туфайли тўшакка михланиб қолган беморнинг ўй-хаёллари, аёлларнинг ўз оиласига вафодорлиги,уларга хос ҳис-туйғуларнинг жўшқинлигини ёрқин чизгиларда ифодалайди.Бунда ҳам юқорида тилга олинган ҳикоялардаги каби ғоянинг баёни учраши муаллифнингҳали ҳам изланишлар жараёнида эканини англатарди. Яъни уларда чинакам образли тасвир ўрнини айрим ҳолларда қуруқ баёнчилик эгаллаб олганлиги яққол сезилиб турарди.\nИккинчи гуруҳга ёзувчининг ҳажвий руҳ етакчилик қилувчи “Чўл бургути”, “Чўл шамоллари” туркум ҳикоялари, “Ҳиндча ўйин”, “Кучукча”, “Колбаса қори”, “Ўрик домла” каби асарлари мансубдир. Улардаги халқимизга хос сўз ўйинлари, аския ва муболағалар асар тили жозибадорлигиниоширишга хизмат қилади. “Чўл бургути”, “Чўл шамоллари” туркумларига кирган ҳикояларда ижодкор ҳаётнинг гўзал жиҳатлари, кишиларнинг ёрқин фазилатларини-да кулги воситасида кўрсатиш мумкинлигини исботлаш билан жуда кам адиблар ижодида учрайдиган ўзига хос санъаткорликни намоён этади. Адибнинг “Бегона”, “Ханка билан Танка”, “Менинг дўстим Бобоев”, “Қўриқхона”, “Дадамнинг ўртоғи”, “Азиз ва Бонапарт” каби ҳажвий ҳикояларида эса ҳаётда учраб турадиган манманлик, иғвогарлик, кўзбўямачилик сингари иллатлар усталик билан фош этилади. Саид Аҳмад кичик ҳажвий асарлари билан ўзбек радио ва телевидениесида қувноқ миниатюралар йўналишига асос солди.\nИстиқлол даврида кечган жўшқин фаолияти давомида ёзувчи бир вақтлар ноҳақ қатағонга учраган кишилар тақдири тасвирланган қатор ижод намуналарини яратди. “Борса келмас дарвозаси” (2000), “Тақдир, тақдир, мунча шафқатсизсан?” (2000), “Офтобойим” (2001) ҳикоялари шулар жумласига киради. “Борса келмас дарвозаси”да юртдошлар хўрлик, зулм исканжасида жувонмарг бўлган бир инсонни охирги йўлга иззат-ҳурмат билан кузатадилар. Китобхон бу тасвирларни ички бир қайғу, ҳамдардлик билан ўқийди. Жазо муддатини ўтаб юрган тутқунга ўн йил бирга ўқиган синфдош дўсти учраб қолади. У тирик “халқ душмани”ни кўриб қўрқиб кетади. Вақтлар ўтибсинфдош дўсти халқ ёзувчиси унвонига сазовор бўлган маҳбусни ахтариб келади. “У бағрига босиб кўришмоқчи бўлди”, – деб ёзади ҳикоянавис. “Орқага чекиндим... эшикни бекитиб, ичкарига кириб кетдим... У берган таклиф қоғозини ўқимай, ғижимлаб, йўлакдаги ахлат челагига ташладим”. Саид Аҳмад собиқ Иттифоқ ҳудудида асир сифатида яшаган японлар тўғрисида ёзиб, Дюн, Судзе, “бир вақтлар парижликлар ҳуснига маҳлиё бўлиб Офтобойим деб атаган тенгсиз гўзал Манико хоним” образларини яратди. “Офтобойим” асари хусусида Япониянинг Ўзбекистондаги Фавқулодда ва Мухтор элчиси Кёко Накаяма шундай фикр билдирган: “Бу ҳикояда инсоннинг туйғулари ва ички кечинмалари чуқур ҳиссиёт билан акс эттирилган, шунингдек, унда ҳозирги кунга келиб унутилаёзган анъаналар ҳам ёритилган”.


«SpaceX» 60 та «Starlink» йўлдошини Ер...\n04.06.2020 10:15 0 1384\nПайшанба, 4 июнь куни «Falcon 9» ракета-ташувчиси «SpaceX» компаниясининг навбатдаги 60 та мини-йўлдошини Ер орбитаси қуйи қатламига олиб чиқди. Улар «Starlink» интернет тизимини йўлга қўйишда қўлланади.\nҲар бир йўлдошнинг оғирлиги 260 килограммдан бўлиб, «SpaceX» муҳандислари текширувидан сўнг улар ўз ион двигателлари ёрдамида 550 километр баландликдаги орбитага чиқади.\n«SpaceX» ўз йўлдошлари билан сайёрамизнинг исталган бурчагида кенг полосали интернетни таъминлай олувчи глобал тизимни йўлга қўймоқчи.\nҲозир компаниянинг йўлдошлар гуруҳидаги космик аппаратлар сони 480 тага етди. 2019 йилнинг май ойидан бери жами саккизинчи марта йўлдошлар орбитага чиқарилди.\n«SpaceX» режасига кўра, бутун Ер куррасини тўлақонли интернет билан қоплаш учун дастлабки босқичда 12 мингта мини-йўлдош керак (кейинчалик уларнинг сонини 30 мингтага етказиш режалаштирилган).\nинтернет SpaceX Falcon 9 Starlink


Қурилиш давомида Ўзбекистон ва Хитой қурувчилари, муҳандислари, мутахассислари аҳил ҳамкорликда меҳнат қилиб, юксак касб маҳоратини намоён этди. Ушбу иншоот энг юксак халқаро нормаларга жавоб беради ва жаҳон амалиётида ноёб лойиҳадир. Ангрен — Поп электрлаштирилган темир йўлининг ишга туширилиши юк ташиш бўйича вақт ва маблағ тежаш имконини беради, шунингдек, транзит, ишлаб чиқариш ва инфратузилма салоҳиятини кескин оширади, Ўзбекистон иқтисодиётининг барқарор ривожланишига хизмат қилади, деди Президентимиз.\nЎзбекистон Республикаси Президенти Ислом Каримов ва Хитой Халқ Республикаси Раиси Си Цзиньпин Ангрен — Поп электрлаштирилган темир йўл тизимида ҳаракатланадиган “Ўзбекистон” йўловчи поездининг Қамчиқ туннелидан ўтишига рухсат берувчи семафорни ёқиш учун махсус тугмани босдилар...\nАмударё узра автомобиль ва темир йўл қатнови учун мўлжалланган замонавий кўприкни ўз ичига олган Навоий — Учқудуқ — Султон Увайстоғ — Нукус темир йўлининг барпо этилиши бу борадаги дастлабки қадам бўлди.\nКейинроқ “аср мўъжизаси” дея ном олган ноёб иншоот — Тошгузар — Бойсун — Қум-қўрғон темир йўл линияси ишга туширилди. Ушбу бунёдкорлик иншооти мамлакатимизда ягона миллий темир йўл тизимини яратишнинг навбатдаги муҳим босқичи бўлди.\nТемир йўл транспорти барча давлатлар иқтисодиётининг асосий қон томири ҳисобланади. Эътиборлиси, темир йўлчиларимизнинг куч-ғайрати билан кейинги йилларда 1 минг 200 километрдан зиёд янги темир йўл тармоғи барпо этилди, 3 минг 800 километрлик йўл модернизация қилинди ва қайтадан ишга туширилди, қарийб 1100 километрлик темир йўл магистраллари электрлаштирилди. Натижада темир йўлларнинг умумий узунлиги 6 минг 500 километрга етди ва улар мамлакатимизнинг барча минтақасини қамраб олиш имконига эга бўлди.\nЎзбекистон ва Хитой ўртасида барча соҳа қатори транспорт коммуникациялари соҳасидаги ҳамкорлик ҳам юксак суръатлар билан ривожланмоқда. Хитойда ишлаб чиқарилган энг юқори техник хусусиятлар ва қатор афзалликларга эга, замонавий ва юксак самарали электровоз ва тепловозларнинг мамлакатимизга етказиб берилгани ўзаро манфаатли ҳамкорликка ёрқин мисол бўла олади.\nЎзбекистон билан Хитой ўртасида энг қисқа темир йўл тармоғини барпо этиш ўзаро иқтисодий ва транспорт соҳасидаги ҳамкорликнинг долзарб стратегик йўналишларидандир. Бу Хитойнинг Марказий Осиё мамлакатларига, ундан кейин Жанубий Осиёга чиқишини таъминлайди. Ангрен — Поп электрлаштирилган темир йўлининг барпо этилиши бу борада “кўприк” вазифасини ўтайди. “Ўзбекистон темир йўллари” акциядорлик жамияти ва Хитойнинг “China Railway Tunnel Group” компанияси ҳамкорлигида бунёд этилган туннель қурилишига умумий қиймати 455 миллион долларлик маблағ йўналтирилди.\nДенгиз сатҳидан 2 минг 200 метр баландликда жойлашган Қамчиқ довони орқали ўтган -Ангрен — Поп электрлаштирилган темир йўл линиясининг ишга туширилиши Фарғона водийси вилоятлари ва мамлакатимизнинг бошқа ҳудудлари ўртасида темир йўл орқали юк ва йўловчи ташиш имкониятини яратади. Шу билан бирга, Хитой — Марказий Осиё — Европа янги халқаро транзит темир йўл коридорининг энг муҳим бўғини бўлиб хизмат -қилади.\nБунёдкорлик ишларида “China Railway Tunnel Group” компаниясининг мингдан зиёд ишчи-мутахассислари, уч мингдан зиёд темир йўлчиларимиз, уч юздан ортиқ электр монтажчи иштирок этди. Моҳир қурувчилар 32 ой мобайнида мураккаб табиий шароитларда — ёз жазирамасида ҳам, қишнинг қаҳратонида ҳам ишни бир меъёрда олиб борди. Бу ўз самарасини берди.\nУзунлиги 123,1 километр бўлган Ангрен — Поп темир йўлининг Қамчиқ довонидан ўтган қисмида 19,2 километрлик туннель очилди. Туннелдан ташқари бу ерда 43 миллион куб метр тупроқ, 16,3 миллион куб метр бурғилаш, портлатиш ишлари бажарилди. Шунингдек, 285 сунъий иншоот ва сув ўтказиш қувурлари, умумий узунлиги 2,1 километр, ўртача баландлиги 25 метрлик 15 темир йўл кўприги ва\n6 йўл ўтказгич барпо этилди. 4 станция, 4 разъезд ва 2 вокзал қуриб битказилди, 2 нимтортиш станцияси қурилди. Умумий қиймати қарийб 1 миллиард 635 миллион долларлик маблағга тенг бўлган мазкур улкан лойиҳа доирасида темир йўлчилар учун ўнга яқин тураржой бинолари барпо этилди.\n— Темир йўл қурилиши соҳасида узоқ йиллардан бери ишлаб келаётганим боис Ўзбекистоннинг бу борадаги салоҳияти ҳақида кўп эшитганман, — дейди “China Railway Tunnel Group” қурилиш компанияси масъул ходими Ху Зенг Пинг. — Қурилиши ниҳоясига етган мазкур темир йўл Ўзбекистон иқтисодиёти учун нечоғли аҳамиятли эканини таърифлаш қийин. Темир йўл борган жойда ўсиш, ривожланиш бўлади. Ўзбекистон танлаган тараққиёт йўли нақадар тўғри экани ҳаётда ўз исботини топмоқда.\nАнгрен — Поп электрлаштирилган темир йўли мамлакатимиз тараққиёти ва фаровонлигининг янада юксалишида алоҳида аҳамият касб этади. Буни мутахассисларнинг қуйидаги таҳлиллари ҳам тасдиқлайди.\n— Бундан 25 — 30 йил илгари бу ерлардан темир йўл ўтади, деса биров ишонмасди. Боиси, Қамчиқ довонининг улкан қоялари, чуқур жарликлари, пасту баланд адирлари узра поезд қатновини йўлга қўйиш ақлга сиғмас иш эди-да, — дейди Тошкент вилояти, Паркент туманида истиқомат қилувчи 79 ёшли меҳнат фахрийси Солиддин Салоҳиддинов. — Бунёдкор халқимизнинг азму шижоати, Президентимизнинг узоқни кўзлаб амалга ошираётган оқил сиёсати ва ташаббуси билан бундай хаёллар ҳақиқатга айланди. Мустақиллик даври кишиларининг ўткир зеҳни, собит қадами, қатъий хоҳиш-иродаси ва меҳнатсеварлиги эвазига халқимизнинг яна бир орзуси ушалди.\n— Мазкур йўл иқтисодий тараққиётнинг белгиси бўлмиш қурилиш ва саноат, транспорт ва алоқа, хизмат соҳаларини ривожлантиришга, соғлиқни сақлаш, таълим-тарбия, умуман, янги-янги маданий ўчоқлар очилишига, ҳаётни жонлантиришга, унинг суръатларини тезлаштиришга мустаҳкам замин яратади, — дейди Ангрен — Поп электрлаштирилган темир йўли қурилишини топшириш гуруҳи раҳбари Наврўз Эркинов. — Ўзбекистоннинг чет давлатларга чиқиш ва экспорт имкониятини, шу билан бирга, юртимизнинг транзит ролини кенгайтириш борасидаги салоҳиятини кескин оширади.\n...Дастлабки поезд Қамчиқ туннелини — Сардаладан бошланиб Чодак қишлоғигача бўлган масофани 16 дақиқада босиб ўтди.\n“China Railway Tunnel Group” компанияси раиси Юй Баоулин ва “Ўзбекистон темир йўллари” акциядорлик жамияти бошқаруви раиси Очилбой Раматов Ангрен — Поп электрлаштирилган темир йўли ва Қамчиқ туннелининг ишга туширилишга тайёр эканини маълум қилди.\n— Биласиз, 2013 йилнинг апрель ойида Президентимиз халқ депутатлари Андижон вилояти Кенгашининг навбатдан ташқари сессиясида иштирок этиб, нутқ сўзлаган, — дейди Андижон вилоятининг Хўжаобод туманидаги “Бирлашган” қишлоқ фуқаролар йиғини раиси, Ўзбекистон Республикаси Олий Мажлиси Сенати аъзоси, “Эл-юрт ҳурмати”, “Дўстлик” орденлари соҳиби Тожибархон Йўлдошева. — Сессияда мен ҳам қатнашганман. Ўшанда давлатимиз раҳбари бир янгиликка эътиборимизни қаратди: Ангрен — Поп йўналишида электрлаштирилган темир йўл қуришни мўлжалламоқдамиз. Фарғона водийсини Ўзбекистоннинг бошқа ҳудудлари билан темир йўл орқали боғлаш масаласини эътибордан четда қолдиришга ҳаққимиз йўқ. Насиб этса, 2016 йилда ана шу темир йўл қуриб битказилиши билан водийга, жумладан, Андижонга поезд билан бемалол қатнаш имконига эга бўламиз, деди Президентимиз қатъий ишонч билан. Ўшанда давлатимиз раҳбарининг бу гапи наинки Андижон, бутун водий аҳлининг юксак олқишига сазовор бўлганди. Бугун ана шу гапларнинг амалдаги исботи, тарихий воқеанинг гувоҳи бўлаётганимиздан беҳад бахтиёрмиз.\nМазкур рукндаги бошқа мақолалар: « Тежамкор технологиялар\tШҲТ Банклараро бирлашмаси кенгашининг йиғилиши »


02:53 20 Октябр 2020\n12:26 01.08.2020 (Янгиланган 15:28 01.08.2020) Ҳавола олиш\nПхеньян коронавирусга қарши вакцина ишлаб чиқишга яқин эканлигини маълум қилди. Яхши-ку, тўғрими? Йўқ. Чунки КХДРда яхши нарсанинг ўзи бўлиши мумкин эмас. Швед журналистлари ва экспертлари маҳаллий аҳолини шундай дея қўрқитмоқда\nМуаллиф Артур Бобров, Sputnik радиоси\nШимолий Кореяда яхши нарсанинг ўзи бўлиши мумкин эмас, вакцина кўринишида эса улар биологик қурол ишланмаларини яширганлар. Швед аҳолисини маҳаллий журналистлар ва экспертлар тахминан шундай қўрқитишмоқда.\nCOVID-19 сувда қанча яшайди - янги тадқиқот\nШундай қилиб, КХДР тўсатдан, ўзи Ғарб оламида ҳамма нарса тўсатдан рўй беради, коронавирусга қарши вакцинани яратишга яқинлигини эълон қилди. Хабар қилинишича, синовлар сут эмизувчилар синфининг энг юқори туркуми - приматлар отряди, гоминидлар оиласи Одамлар наслида аллақачон бошланган.\nБу табиийки, илгарилаб кетган дунёга алам қилди ва у дарҳол бу ишдан қинғирликлар излашга киришди. Қанақасига Корея? Яна қанақа Корея? Шимолий, нималар деяпсиз? "Ёвузлик салтанатими"? Бўлиши мумкин эмас ва бу жуда ёмон. Ва ҳоказолар.\nКўпчилик, чиндан ҳам, қандайдир яхши нарсаларни "ёвуз одамлар" кашф қилиши мумкинлигини тасаввур қилишга қодир бўлмайди. Аммо, бир қарашда, агар ушбу эртакмонанд мантиққа таяниб фикрлайдиган бўлсак, ёвузлар бу ишни ҳатто яхшироқ уддалаши керак. Улар ўз фикрларини бир жойга жамлаган бўлади, мойчечакларга хаёли бўлинмайди, интернетда мушукларни ҳам томоша қилмайди, кекса аёлларни йўлдан ўтказмайди - тишини тишига қўйиб ўзининг "ёвуз иши" билан шуғулланади.\nБу интизом, ёвузларнинг раҳбари ҳам ўта ёвуз - охирги томчисигача қолдирмай сиқиб олади. Хуллас, эртакона картиналар чизиб ўтирмаймиз, чунки бундай нарсалар ғарб матбуотида керагидан ортиқ.\nХўш, КХДР сингари мамлакатда нималарни амалга ошириш мумкин? Бирор бир жирканч ва қўрқинчли нарсанида, албатта. Вакцина ҳақида гапирсиз! Ахир бутун бошли олдинлаб кетган дунё ниманидир топиш учун бор-будини тикмоқда. Мегакомпанияларнинг мегаишланмалари ҳақида эшитганмисиз? Сиз эса 38 параллел ортида топилган, саккизинчи йўлакда ҳаракатланаётган ҳатто кадрга тушмайдиганлар ҳақида гапирасиз? Бу ерда нимадир ўхшамаяпти. Аслини олганда у ерда оммавий қирғин учун мўлжалланган биологик қурол яратилмоқда, у оппозицияда синалмоқда ва бир оздан сўнг қўлланилиши режалаштирилмоқда.\nҒарб COVID-19 вакцинасини ишлаб чиқиш пойгасида ютқазмоқда\nШу ерда негадир шведлар асабийлашиб қолди. Нега айнан шведлар, жуда ғалати. Ахир улар бошқаларга ўхшамайдиган-ку - коронавирусга тупурган, барча давлатлар уй-уйларига беркиниб олган бир вақтда шведлар скандинавларга хос қайсарлик билан оммавий иммунитетни шакллантиришда давом этдилар. Шунинг учун ҳам то ҳанузга қадар йўталиб, акса уришмоқда. Олти мингга яқини энди ҳеч қачон йўтала олмайди. Шундай экан, жасорат қайга йўқолди бир онда?\nСтокгольм тонгги газетаси бугун хўроз қичқирмасидан одамларни қўрқитишга киришган. Сўроқ қилинган барча экспертлар - ўзларининг қўрқувда эканликларини тан олганлар. Ҳамма ҳатто ўзи тушунмаган нарсада ишончи комиллигини айтган. Ахир КХДРдаги ишланмалар ҳақида ҳали ҳеч нарса маълум эмас. Бу ишланмаларнинг мавжудлиги ҳам ҳатто номаълум.\nШведлар келтирган далилларнинг бир қисмини юқорида келтириб ўтдик. "Ёвуз мамлакат"дан яхши нарса кутиш керакмас. Мамлакат қашшоқ - шунинг учун ҳам яхши нарса кутиб ўтирма. Бу далиллар кўпчиликни қониқтиради. Кореяда ҳеч ким касал бўлмаган бўлса - вакцина қаердан пайдо бўлибди? Унчалик кучли аргумент эмаску-я, лекин омма учун бўлади. Улар биологик қурол ишланмаларига эга бўлишган! Ҳозир эса коронавирусга қарши кураш баҳонасида ўйлаб топилган ярамас нарсани банкадан олиб чиқишди - тез орада ҳаммага кўрсатиб қўйишади.\nКўриб турганингиздек, ҳаммаси ишонарли. Шу ерда ўринли савол туғилмоқда: энди буни нима қилса бўлади? Балки, тахминлар тўғри бўлиб чиқмасидан уларнинг устига бомба ташлавориш керакдир? Колин Пауэлл пробиркалари қаерда эди? Нимадир қолганми улардан?\nВа охиргиси - энг даҳшатлиси. Агар Ер ёвузлик ўқига урилиб, КХДР ростдан ҳам биринчи бўлиб вакцинани ихтиро қилса, у ҳолда... бу коронавирус дегани айнан ўша ерда яратилганининг исботи эканини дарҳол маълум қилиш керак бўлади.


12:48, 16.02.2021 // 21512\nИлон Маскнинг SpaceX компанияси 60 та Starlink суний йўлдошига эга Falcon 9 ташувчи ракетасини учирди, деб ёзмоқда «РБК». Учиш жараёни корпорация сайтида трансляция қилинган.\n«Starlink дунёнинг ҳалигача интернетга уланиш муаммоли бўлган ҳудудлари учун жуда мос келади», — деб ёзилган компаниянинг Twitter’даги саҳифасида. Ушбу дастур бутун дунё бўйлаб интернет алоқасини яхшилаш ва кенгайтиришга қаратилган.\nИлон Маскнинг компанияси 2020 йил декабрида Starlink лойиҳаси доирасида олис ва қишлоқ жойларини сунъий йўлдош интернети билан таъминлаш учун АҚШ ҳукуматидан 885,5 миллион доллар субсидия олиши маълум бўлган эди. SpaceX’га маблағлар ўн йил мобайнида ҳар ой бериб турилади. Бундан ташқари, АҚШ ҳукумати компанияга мамлакатнинг 35 та штатида 642 925 та нуқтада интернетни таъминлаш хизматларини кўрсатиш учун қўшимча пул ажратади.\nАввалроқ SpaceX компаниясига тегишли Falcon 9 ташувчи ракетаси 60 та Starlink коммуникация сунъий йўлдошларининг навбатдаги гуруҳи билан орбитага муваффақиятли учирилган эди. Парвоз 4 февраль куни Тошкент вақти билан 11:19 да Флоридадаги Канаверал бурнидан амалга оширилган.\nКейинроқ унинг кўп марталик биринчи поғонаси Of Course I Still Love You («Албатта, сени ҳали ҳам яхши кўраман») сузувчи платформасига муваффақиятли қўнган.\n3 февраль куни эса SpaceX компанияси томонидан Ой ва Марсга парвоз қилиш учун ишлаб чиқилган Starship космик кемаси прототипи АҚШнинг Техас штатида ўтказилган синовлар чоғида, қўниш вақтида портлаб кетган.\nЭслатиб ўтамиз, 23 январь куни эса SpaceX Falcon ташувчи ракетасини 143 та сунъий йўлдош билан учириб, битта ракетада учирилган сунъий йўлдошлар сони бўйича жаҳон рекордини янгилаган.\nИлон Маскнинг глобал интернети тезлиги тест вақтида 11—60 Мбит/сония кўрсаткични қайд этди\n07:30 Кеча // 64651\n22:30, 15.05.2022 // 61316\n17:48, 15.05.2022 // 52202\n14:27 Кеча // 44906\n22:23, 15.05.2022 // 44179


ST Ta'sir: Избосканда ўқитувчиларнинг мажбурий меҳнатга жалб қилингани текширилмоқда\nИзбоскандаги 7-сонли мактаб ўқувчилари ва ўқитувчилари мажбурий меҳнатга жалб этилгани иддаоси билан Sizdan Telegram лойиҳасига юборилган сурат.\nДавлат меҳнат инспекцияси Озодлик радиосида эълон қилинган мактуб ортидан Андижон вилояти Избоскан туманидаги 7-сонли мактаб ўқувчилари ва ўқитувчилари мажбурий меҳнатга жалб қилингани юзасидан маълумотни текшира бошлагани хабар қилинди.\nОзодлик радиосининг Sizdan Telegram лойиҳасида бу борада ўқитувчиларнинг шикояти эълон қилинган эди.\n“Андижон вилояти Избоскан тумани 7-мактаб директори Ўрмонов Акмал 27-29 март кунлари мактаб ҳудудини ободонлаштириш учун ўқитувчи ва ўқувчиларни мажбурий меҳнатга жалб қилди. Дарслар умуман ўтилмади. Қилмаган одамга бақириб ишдан хайдаш билан тахдид қилди. Ўқувчиларнинг дафтарлари ҳам бунга яққол мисол бўла олади. Туман халқ таълими бўлими мудирига мурожаат қилсак, қиласан ойлигингни олганингдан кейин деб хонасидан хайдаб чиқарди. Халқ таълими вазири Шерзод Шерматовга Избоскан туманидан адашмасам 10дан ортиқ мурожаат бўлди, лекин минг афсуски “Хурматли” вазиримиз бирортасига ижодий ёндошмади ва хаммасини негадир “Ёпиб” юборди. Сабаби?”, дейилган эди Избоскандан келган мактубда. (Хат оригиналида қандай ёзилган бўлса, шундай келтирилди)\nАйни пайтда Ўзбекистонда “Ўқитувчи мақоми тўғрисида”ги қонун лойиҳаси муҳокама қилинмоқда. Унда ўқитувчиларни мажбурий меҳнат, шаҳар ва туман ҳудудларини кўкаламлаштириш ва ободлаштириш ишларига, металлолом ва макулатура йиғишга, қишлоқ хўжалигидаги мавсумий ва шунга ўхшаш бошқа ишларга жалб этиш тақиқланиши назарда тутилган.


Тошкентда “сохта ГАИ” сифатида қўлга олинган собиқ ички ишлар ходими яна қўлга тушди - UzNews.uz\nТошкент шаҳрида ЙҲХ инспектори бўлиб ноқонуний ишлаётган собиқ ички ишлар ходими кетма-кет жиноятга қўл урди.\nФото:Тошкент вилоят ИИББ\nТошкент виляоти Чиноз туманида фонардан ясалган “боди-камера”, елим кўкрак нишони ва қалбаки гувоҳнома билан “хизмат олиб бораётган” сохта “ГАИ” қўлга олинди.\nИИББ ЙҲХБ Ахборот хизматиБугун, 6 февраль куни М-39 “Тошкент-Термиз” халқаро автомобиль йўлида хизмат олиб бораётган Тошкент вилояти ИИББ ЙҲХБ инспекторлари, сафдор Бекжон Ережепов ва сержант Мансур Норматовлар ушбу йўлда ҳаракатланиб келаётган Камаз юк машинасини кўрикдан ўтказиш учун тўхтатади.\nШунда ҳайдовчи инспекторларга чамаси 900 метрлар оралиғида бир “ГАИ” ходими уни тўхтатиб ҳужжатларини текширганлигини, аммо унинг боди камераси одатдагидан бошқачароқ эканлигини маълум қилади.\nЙПХ инспекторлари зудлик билан айтилган жойга етиб бориб, у ерда Nexia русумли автомобилда ўтирган “ходим”ни кўришади. Ундан кимлигини сўрашганида у воқеа жойидан қочиб кетмоқчи бўлади. Ходимлар уни қўлга олиб, Чиноз туман ИИБга олиб боришади.\nШундан сўниг, ИИБ тезкор ходимлари холислар иштирокида унинг бошқарувида бўлган автомашина салонини кўздан кечиришганида, у ердан 24 дона бир хил серия ва рақамли маъмурий баённомалар, Фарғона вилояти ИИБ томонидан берилган хизмат гувоҳномасининг рангли нусхаси ва унинг эгнидаги кийимига ўрнатилган, “Диққат” ёзуви туширилган қалбаки боди-камера ва елимдан эритиб ясалган ЙПХ инспекторининг кўкрак нишони ҳамда жезл ашёвий далил сифатида олинган.\nИИББ ЙҲХБ Ахборот хизмати-Муқаддам ички ишлар органида ишлаганман, 2016 йилда ўз ихтиёрим билан бўшаганман, -дейди сири фош бўлган сохта “ГАИ” ходими Азизбек Рўзметов. -Кўкрак нишони ва боди камерани ўзим қўлбола усулда ясаган эдим. Хато қилдим, бу ишимдан пушаймонман. Ҳозирда Чиноз туман ИИБ ҳузуридаги тергов бўлими томонидан терговга қадар суриштирув ҳаракатлари олиб борилмоқда.\nИИББ ЙҲХБ Ахборот хизматиЭслатиб ўтамиз, ушбу шахс Азизбек Рўзматов 2018 йилнинг январь ойида ички ишлар органи ходимининг кийимини кийиб, қўлбола усулда ясалган кўкрак нишонини тақиб сохта “ГАИ”лик билан Сирғали тумани ҳудудида шуғулланаётган вақтда қўлга тушган.\nТошкент вилояти ИИББ Ахборот хизмати хабарига кўра, унга нисбатан Ўзбекистон Республикаси ЖКнинг 227 ва 228-моддалари 1-қисмида кўрсатилган жиноятларни содир этганлик юзасидан айблов эълон қилиниб, суд қарори билан ахлоқ тузатиш ишлари жазоси қўлланилган эди.


Технология » Страница 3\n25 йиллик инфографика: Телефонлар сотувларидаги ўзгаришлар\nсана : 15-04-2019 / Технология\n1992 йилдан 2017 йилгача қайси компания энг кўп телефон сотишга муваффақ бўлган? TheNextWeb шунга оид инфографикаси билан бўлишди.\nОлимлар маймунга одам миясини ўрнатишди\nсана : 14-04-2019 / Технология, Қизиқарли фактлар\nХитойлик олимлар маймунларга одамнинг мия ривожланишига жавоб берадиган MCPH1 генини ўрнатишди.\nHumo тизими иш бошлагач, Uzcard пластик карточкалари ишламай қоладими?\nсана : 13-04-2019 / Технология\nАйрим оммавий ахборот воситалари орқали Uzcard банклараро тўлов тизими фойдаланувчиларига банк хизматларини кўрсатишдан бош тортилгани ҳамда бир қатор банк ходимлари томонидан Humo тўлов тизимининг қизиқишлари тарғиб этилган ҳолатлари кузатилган. Бу ҳақда Ягона Умумуреспублика Процессинг Маркази\nTelegram’даги хатолик сабабли ўчириб юборилган хабарни тиклаш йўли топилди!\nсана : 09-04-2019 / Технология, Маслаҳат\nХабарингиз борки, Telegram мессенжери жамоаси яқинда барча платформалар учун тақдим этилган иловаларини янгилади. Унда, жумладан, шахсий ёзишмаларда исталган киши, исталган вақтда ёзган хабарни барча учун ўчириш имкони ҳам берилган.\nХУШХАБАР: Ўзбекистонда IMEI-коди мос келмаган смартфонлар ҳозирча блокланмайди!\nсана : 09-04-2019 / Технология\nАхборот технологиялари ва коммуникацияларни ривожлантириш вазирлиги яқинда «Республикамиз ҳудудларида мобил алоқа тармоқларини кенгайтириш ва мобил қурилмаларни ҳисобга олиш ва рўйхатдан ўтказиш тизимини жорий этиш бўйича олиб борилаётган ишлар тўғрисида» матбуот анжумани ўтказганди. Унда мобил\nTelegram’ни тинч қўйишмаяпти: Дуров ноилож компанияни ёпди!\nсана : 03-04-2019 / Технология, Дунё\nЖорий йилнинг 2 апрелида Буюк Британиянинг юридик шахслар реестридан Telegram Messenger LLP компанияси ўчирилди. Айни шу компания Роскомнадзор томонидан Telegram мессенжерининг эгаси сифатида қайд этилган эди.\nТошкентда янги такси пайдо бўлди, буни кўрганлар ҳайратда (фото)\nсана : 03-04-2019 / Технология, Фото\nТошкентда янги такси пайдо бўлди, яъни шаҳарни энди "Хаммер” автомашинасида айланса бўлади.\nсана : 02-04-2019 / Технология\nБиринчи апрелдан бошлаб телефон сотиб олишдан аввал қурилма IMEI-коди мақомини тўғрилигини – uzimei.uz тизимининг расмий сайтидан текшириб олиш тавсия этилади.


Имом Абу Ҳанифа раҳимаҳуллоҳ ҳақида эътироф\n06:28 / 16.07.2018 4179 pdf Ўқиш режими + -\nАллоҳ таолонинг фазлу карами ила, яқинда Имом Бухорий номидаги Тошкент Ислом институтини тамомлаш бахти каминага насиб этди. Тамомлаш жараёнида, битирув малакавий ишим мавзуси “Имом Абу Ҳафс Нажмиддин Насафийнинг “Тилбатут талаба” асари фиқҳда муҳим манба” тўғрисида эди. Китоб ҳақида ўтган мақолаларда “Фиқҳда луғатга оид биринчи китобни биласизми” рукни остида батафсил маълумот берилганди.\nКитоб ҳанафий фиқҳига бағишланганлиги учун, уни ўқиш ва ўрганиш мобайнида мазҳаб имомлари ва уларнинг Аллоҳ таолонинг китоби ва Расулининг суннатини нақадар идрок этганликлари ҳақида ривоятлар ва эътирофларга гувоҳ бўлинди. Шулардан бири, мазҳаббошимиз Имом Аъзам Абу Ҳанифа раҳматуллоҳи алайҳ тўғриларида бўлиб, у китобнинг рўза бобида рамазон ҳақидаги баҳс шарҳида зикр қилинган.\nИмом Абу Ҳафс Насафий раҳимаҳуллоҳ рамазон тўғрисида қуйидаги ҳадиси шарифни келтиради:\n"من أدرك رمضان فلم يغفر له، فأبعده الله" (أخرجه الطبراني في معجمه الكبير)\nМаъноси: “Кимки рамазонга етсаю, (уни ғанимат билмагани учун) рамазон сабабли унинг гуноҳи мағфират қилинмаса, Аллоҳ таоло уни узоқлаштирсин”.\n“Аллоҳ таоло уни узоқлаштирсин” сўзи тўғрисида “Аллоҳ уни ўзининг раҳмати ва кароматидан узоқ қилсин” деган шарҳни келтиради. Шу ўринда бир савол туғилади? Қандай қилиб Расулуллоҳ соллаллоҳу алайҳи ва саллам умматларини бу каби дуоибад қилдилар. Ахир, У зот оламларга раҳмат ўлароқ юборилганларку? Доимо умматларининг осийлари ҳаққига дуои хайр қилардилар ва гуноҳи кабира қилганларига Қиёмат куни ўзларининг шафоати бўлажаклигини хабарини берардилар.\nБу саволга жавоб тариқасида, Имом Насафий раҳимаҳуллоҳ ўзининг машойихларидан эшитганини келтиради:\n“Шайхим имом, хатиб, устоз Исмоил ибн Муҳаммад Нуҳийдан эшитдим. У киши Шамсул аимма шайх Абдулазиз ибн Аҳмад Ҳалавонийдан эшитган. Шамсул аимма Ҳалавоний Абу Ҳанифа роҳимаҳуллоҳдан шундай ҳикоя қилади:\n“Имом Аъзам роҳимаҳуллоҳдан сўрашди: “Нега Расулуллоҳ соллаллоҳу алайҳи ва саллам ҳадисда зикр қилинганларни дуоибад қилдилар. Ҳолбуки, У зот раҳмат пайғамбари бўлсалар?”. Имоми Аъзам: “Уларни дуоибад қилмадилар. Нимага асосланиб, дуоибад қилганлар, демоқдасизлар”. Улар: “У зот “Аллоҳ таоло уни узоқлаштирсин” дедиларку”, деб ҳадиснинг зоҳирини далил қилдилар. Имом Аъзам сўрадилар: “Аллоҳ таоло у бандани нимадан узоқ қилсин, деб тушундингиз”. Улар: “Аллоҳ таоло у бандани ўзининг раҳмати ва карамидан узоқ қилсин, деб тушундик”, дейишди. Шунда, Имом Абу Ҳанифа роҳимаҳуллоҳ улардан айтган сўзларига далил сўраганди, сукут қилдилар ва буюк имомдан бу сўзнинг маъносини тушунтириб беришини сўрадилар. Уммат имомининг жавоби “Аллоҳ билгувчидир” дея бошланди:\n“Маъноси шуки, “кимки рамазонга етсаю, (уни ғанимат билмагани учун) рамазон сабабли унинг гуноҳи мағфират қилинмаса, батаҳқиқ, Аллоҳнинг иқобига ҳақли бўлади. Аллоҳ таоло бу бандани ўзининг иқобидан узоқ қилсин” деганидир. Бу эса, умматнинг ҳаққига дуоибад эмас, аксинча дуои хайрдир”.\nБугунги кунда ҳанафий мазҳабига таъна тоши отадиганлар суннати муҳаммадийяни Имом Аъзам Абу Ҳанифа роҳимаҳуллоҳ англаганидек англай олармикан?!\nСўзимизнинг хулосаси шуки, Аллоҳнинг китоби ва Расулининг суннатига эргашмоқ уларни тўғри англаш билан бўлади. Бу борада буюк имомларимиз биздан пешқадам бўлишди ва Расули акрам соллаллоҳу алайҳи ва салламнинг меросхўрлари бўлишди. Бизларга эса, уларга яхшилик ила эргашиш қолди. Аллоҳ таолодан бизларни Ўзининг каломи ва Расулининг суннатига эргашиш ва жамоатни лозим тутишга муваффақ қилишини, натижада, Охират куни нажот топувчилардан бўлишимизни насиб қилишини сўраймиз. Омин!\nErnaz 10:07 / 09 март\nАллоҳ таоло илмингизни баракотли ва манфатли зиёда қисин. Рахмат\nабдулхамид 20:01 / 14.11.2019\nтушунмадим балки мен марксизм билан захарлангандунлармен\n06:18 / 16.07.2018 2567\n09:05 / 16.07.2018 2443\nИлк учрашув Ҳурматлари ва қадрқимматлари қалбларнинг энг тўридан жой олган бу Инсон билан ўтказган вақтларни ва мулоқотларни ҳамиша ажиб бир соғинч, энтикиш давоми...\n5703 17:08 / 01.11.2017\n5283 14:43 / 10.06.2017\n4829 17:55 / 19.06.2017\n2405 21:55 / 27.04.2017\n2312 21:00 / 28.06.2019\n843 21:34 / 29.05.2019\n4115 09:50 / 18.04.2018


Миллат пешвоси Тоғли Бадахшон мухтор вилоятида - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 20 Сентябр 2018\tКӯришлар: 699\nбилан кутиб олишди.\nДарвоз ноҳияси марказида Давлат бошлиғи дастлаб ноҳия маориф бўлими янги биносини фойдаланишга топширди.\nЗамонавий лойиҳа бўйича қурилган бинода 14та иш кабинети, 110 ўринли мажлислар зали, 7 ҳужрали меҳмонхона ва бошқа зарур инфратузилма мавжудлиги таъкидланди.\nМиллат пешвоси янги иншоот очилиши муносабати билан йиғилган маориф соҳаси ходимлари билан суҳбат чоғида маорифни тараққий эттириш, мамлакат Ҳукумати томонидан жамиятнинг бу илғор соҳасини ривожлантириш ва зиёлиларни қўллаб-қувватлаш бўйича қабул қилинган чора-тадбирлар ҳақидаги фикрлари билан ўртоқлашар экан, педагоглардан таълим-тарбия сифатини яхшилашни талаб қилди.\nШунингдек, мамлакат Президенти давлат ҳокимияти Дарвоз ноҳияси ижроия органи биносини фойдаланишга топширди.\nБино уч қават, 39та иш кабинети, 39 ўринли 1та маслаҳат хонаси ҳамда 200 ўринли мажлислар залидан иборат. Бинонинг умумий майдони 1160 квадрат метрни ташкил қилади.\nИншоотни электр энергияси билан йил давомида таъминлаш учун 250 киловатт иқтидорга эга трансформатор ҳамда 30 киловатт иқтидорли дизел-генератор ўрнатилган.\nМаъмурий бино очилганидан кейин, Миллат пешвоси Дарвоз ноҳияси санъат арбобларининг ранг-баранг ва мазмунли дастурини томоша қилиб, ушбу баланд тоғли мавзе аҳолисининг маҳорат ва истеъдодларига юқори баҳо берди.\nДарвоз ноҳияси марказида мамлакат Президенти муҳтарам Эмомали Раҳмон Тожикистон Республикаси миллий байроғи ва давлат нишони устунини тантанали вазиятда очди.\nУзунлиги 14 ва кенглиги 7 метр бўлган Тожикистон Республикаси байроғи 30 метрлик устунга ўрнатилган. Байроқ устуни ёнида бунёд этилган давлат нишони баландлиги 15 метрни ташкил қилади. Давлат нишони ва байроғи ёнида кенглиги 12 ва узунлиги 14 метрлик тож ўрнатилган.\nМиллат пешвоси байроқни ўрнатиш ва нишонни очиш билан давлатчилик рамзларига эҳтиром кўрсатар экан, уларни Дарвоз ноҳиясининг меҳнаткаш халқига муносиб совға сифатида баҳолади.\nДавлат рамзлари Миллат пешвосининг бунёдкорона кўрсатма ва топшириқлари асосида миллий қадриятларга эҳтиром кўрсатиш мақсадида ташкил этилган.\nТурли иншоотлар очилгани ва фойдаланишга топширилганидан кейин, мамлакат Президенти Дарвоз ноҳияси аҳолиси ва фаоллари билан очиқ ҳамда илиқ учрашув ўтказди.\n12 сентябр куни Тоғли Бадахшон мухтор вилояти шаҳру ноҳияларига иш сафари давомида Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон Роштқалъа ноҳиясига ташриф буюрди.\nМамлакат Президенти Роштқалъа ноҳиясида жойлашган вилоят руҳий касалликлар шифохонасини тантанали тарзда фойдаланишга топширди.\nМиллат пешвоси соғлиқни сақлаш муассасасида яратилган шароитлар билан танишиб, бажарилган ишлар сифатига юқори баҳо берди.\nДавлат бошлиғи Тожикистон Республикаси давлат мустақиллигининг 27 йиллик байрами кунларида янги замонавий муассасанинг очилишини мамлакат Ҳукуматининг тиббиёт соҳаси ходимларига муносиб совғаси сифатида баҳолади.\nРуҳий касалликлар касалхонаси қарийб икки гектар майдонни эгаллаган бўлиб, 129та кабинет ва касалларни жойлаштириш учун 84 ўринга эга. Бино икки қават, ўзаро боғланган учта корпусдан иборат бўлиб, бу ерда беморларга хизмат кўрсатиш учун барча шароитлар яратилган.\nТиббий муассасада уч – эркаклар, аёллар ва болалар бўлимлари бутун вилоят беморларига хизмат кўрсатади.\nДўхтир ва беморларнинг барча хоналари марказлаштирилган иситиш тизимига уланган бўлиб, электр энергияси ва кўмир билан иситилади.\nКасалхонада, шунингдек, ҳаммом, кир ювиш хонаси, 4та ошхона мавжуд.\nЗамонавий соғлиқни сақлаш муассасаси фойдаланишга топширилиши билан Роштқалъа ноҳиясида дўхтир ва беморларнинг кўп йиллик муаммолари бартараф этилди.\nРоштқалъа ноҳиясига иш сафари доирасида мамлакат Президенти муҳтарам Эмомали Раҳмон давлат хизматчилари учун иккита янги 25 квартирани ўз ичига олувчи 5 қаватли бино қурилишини бошлаб берди.\nБиринчи қаватда 5та квартира, жумладан, 4та икки хонали, 1та бир хонали, қоровул ҳужраси ва лифт жойлашади. Юқори қаватларнинг ҳар бирида 4та икки хонали, биттадан бир хонали квартира ва кийим-кечакларни қуритиш учун жой қурилади.\nЛойиҳа режаси билан танишув чоғида, Миллат пешвосига ҳар бир турар жой биноси 2 минг 486 квадрат метр майдонда бунёд этилиши, бу ноҳия қиёфасига қўшимча кўрк бағишлаши маълум қилинди.\nРоштқалъа ноҳиясида давлат хизматчилари учун мўлжалланган 5 қаватли турар жой биноси саҳнида лойиҳа бўйича ер ости автомобил тураргоҳи, қозонхона, болалар ўйинлари учун майдонча ва бошқа ёрдамчи инфратузилмалар қурилиши назарда тутилган.\nМамлакат Президенти суҳбат чоғида, масъул шахслар олдига қурилиш ишларини сифатли ижро этиш бўйича вазифаларни қўяр экан, бино замонавий усуллар, шаҳарсозлик меъёрлари талабларига биноан қурилиши ҳамда Роштқалъа ноҳиясидаги давлат хизматчиларига узоқ йиллар хизмат қилиши кераклигини қайд қилди.\n12 сентябр куни иш сафари доирасида Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон Тоғли Бадахшон мухтор вилоятининг Хоруғ шаҳрига ташриф буюрди.\nШу куни мамлакат Президенти давлат ҳокимияти Хоруғ шаҳри ижроия органи маъмурий биноси қурилишига тамал тошини қўйди.\n«Давлат ҳокимияти Хоруғ шаҳри ижроия органи биноси» қурилиши лойиҳаси билан танишув чоғида, у 1 гектар майдонда қурилиши ва 7 қават, ертўла биносидан иборат бўлиши таъкидланди.\nБиринчидан еттинчи қаватгача маъмурият, шаҳар органлари бошқармалари, шаҳар маҳалла комитетлари раҳбарияти, шаҳар давлат муассаса ва ташкилотлари учун иш кабинетлари, 400 ўринли катта мажлислар зали, 140 ўринли ошхона ва бошқалар жойлашади.\nУмуман, иншоот 300 иш ўрнига эга 150та кабинетдан иборат бўлади.\nЕртўлада техник хона ва омборхоналарни жойлаштириш режалаштирилган.\nБино ҳудудида, асосий иншоотлардан ташқари қозонхона, кўмир сақлаш учун омбор, трансформатор подстанцияси, 20та автомобил учун тураргоҳ ва бошқа муҳим иншоотлар қурилади.\nЛойиҳа билан танишувдан кейин, Миллат пешвоси қурувчиларни ишларни сифатли ва ўз вақтида ижро этишга ҳидоят қилди.\n12 сентябр куни Тинчлик ва миллий бирлик асосчиси – Миллат пешвоси, Тожикистон Республикаси Президенти, мамлакат Қуролли кучлари Олий Бош қўмондони муҳтарам Эмомали Раҳмон Хоруғ шаҳри марказида Тожикистон Республикаси Ички ишлар вазирлигининг Тоғли Бадахшон мухтор вилоятидаги ички қўшинлари ҳарбий қисми алоҳида ротаси биносини фойдаланишга топширди.\nШундан кейин Давлат бошлиғи ҳарбий хизматчилар яшаш ва хизмат қилиш шароитлари билан танишди.\nТожикистон Республикаси Ички ишлар вазирлигининг Тоғли Бадахшон мухтор вилоятидаги ички қўшинлари ҳарбий қисми алоҳида ротаси биноси 120 ўринли таълим синфхонаси, аскарлар учун 300 ўринли ётоқхона, 150 ўринли ошхона, аскарларнинг қариндошлари билан учрашишлари учун хоналар, ҳаммом, замонавий спорт зали ва майдони, иш ва хизмат кабинетларидан иборат.\nҲарбий қисмда, шунингдек, барча зарур инфратузилмалар, жумладан, компютер синфхоналари, тиббий нуқталар, навбатчилик қисмлари, назорат-ўтказиш нуқталари ва бошқа ёрдамчи бинолар қайта тикланиб, янгиланди.\nЯнги иншоот билан танишувдан кейин, мамлакат Қуролли кучлари Олий Бош қўмондони муҳтарам Эмомали Раҳмон Тожикистон Республикаси Ички ишлар вазирлигининг Хоруғдаги ички қўшинлари аскар ва офицерлари олдида нутқ сўзлади.\nДавлат бошлиғи дастлаб ички ишлар органлари раҳбар ва ходимлари, ички қўшинлар шахсий ҳайъати, айниқса, 3503-ҳарбий қисмини давлат мустақиллигининг 27 йиллик байрами ва янги ташкил этилган замонавий бино фойдаланишга топширилиши муносабати билан самимий табриклади.\nМамлакат Президенти ички ишлар органлари барча ходимлари, офицер ва прапоршиклар, сержант ва ички қўшинлар аскарлари Ички ишлар вазирлигининг ҳарбий тузилмалари сифатида мустақилликнинг ва қўшиннинг бу тури шаклланиши илк кунларидан жамоатчилик тартиботини сақлаш, фуқаролар хавфсизлигини таъминлаш, ўта муҳим иншоотларни ҳимоялаш, терроризм ва экстремизм, наркотик моддалар ноқонуний савдоси ва бошқа уюшган трансмиллий жиноятларга қарши курашиш ҳамда фавқулодда ҳолатлар оқибатларини бартараф этиш ишига ўзларининг муносиб ватанпарварлик ҳиссаларини қўшганликларини қониқиш ва ифтихор билан таъкидлади.\nМиллат пешвоси миллатнинг шарафли мард ўғлонлари бундан кейин ҳам, барча билим, маҳорат ва касбий малакаларини халқ ва Ватан олдидаги бурчларини ижро этиш йўлида садоқат билан хизмат қилишга йўналтиришларига ишонч билдирди.\nМамлакат Президенти офицер ва аскарлар диққатини борган сайин кенгайиб, жаҳон ҳамжамияти ташвиши боисига айланаётган терроризм ва экстремизм, наркотик моддалар, қурол-яроқлар ноқонуний савдоси ва бошқа уюшган трансмиллий жиноятлар каби хавфли ҳодисаларга қаратди. Миллат пешвоси ҳуқуқ муҳофазаси ва ҳарбий тузилмалар олдига сиёсий ва касбий ҳушёрликни таъминлаш, бунинг учун шахсий ҳайъатни ватанпарварлик, масъулият ва қасамёдига садоқат руҳида тарбиялаш вазифаларини қўйди.\nҲарбий қисмлар қўмондонлик ҳайъати шахсий ҳайъат билим даражаси ва касбий малакаларини ошириш, ҳарбий интизомни мустаҳкамлаш ва умуман, ҳарбий тузилмалар ҳарбий тайёргарлиги юқори даражасини таъминлашлари зарурлиги қайд қилинди.\nУчрашув охирида мамлакат Президенти давлат раҳбариятининг офицер ва аскарларнинг хизмату яшаш шароитларини яхшилаш тўғрисидаги ғамхўрлиги ҳақида яна бир бор эслатар экан, мамлакат Ҳукумати моддий-техник базани мустаҳкамлаш, бўлинмаларни юқори малакали кадрлар билан таъминлаш, шахсий ҳайъат яшаш ва хизмат шароитларни яхшилашга бундан кейин ҳам, алоҳида эътибор қаратишини қайд қилди.\nТоғли Бадахшон мухтор вилоятининг шаҳру ноҳияларига иш сафари доирасида Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон Мурғоб ноҳиясида «Тожикистон» кичик гидроэлектростанциясини фойдаланишга топширди.\n1500 киловатт иқтидорга эга бўлган ушбу ГЭС Мурғоб ноҳияси ташкилотлари, идоралари ва аҳолисини электр энергияси билан тўлиқ таъминлайди. Эслатиб ўтиш жоизки, бу узоқ ноҳия аҳолиси бугунги кунгача электр энергияси тақчиллигидан азият чекиб келган, ГЭС фойдаланишга топширилиши билан кўп йиллик муаммо бартараф этилди.\nТўғон баландлиги 64, узунлиги 12 метрни ташкил қилади. Бу балиқлар ўтиши учун махсус иншооти мавжуд бўлган республикадаги ягона тўғондир. Тўғон оқим бўйича 2 миллион квадрат метрдан юқори ҳажмда сув тўпланишига ҳисса қўшади. Бу станция фаолияти ва экологик ҳимоя учун ҳам жуда фойдалидир.\nМашиналар зали 468 квадрат метр майдонни эгаллаб, металл ва махсус панеллардан фойдаланиш орқали қурилган. Бу материал ичкаридан иссиқлик ва ташқаридан совуқни сақлаш хусусиятига эга бўлиб, Мурғоб ноҳияси шароитида жуда қулайдир.\nМазкур зал ичкарисида иккита агрегат ўрнатилган, ҳар бири 750 киловаттлик ишлаб чиқариш иқтидорига эга. Уларни бошқариш автоматик равишда амалга оширилиб, ускуналар назорати ва бошқаруви «СКАДА» тизими воситасида бажарилади.\nМамлакат Президенти «Тожикистон» гидроэлектростанциясидаги қурилиш ишларига юқори баҳо берар экан, гидроэлектростанция самарали ва унумли фаолиятини таъминлаш учун келгусида барча чора-тадбирларни қабул қилиш зарурлигини айтди.\nМамлакат Президенти Мурғоб ноҳиясида давлат ҳокимияти ноҳия ижроия органи янги маъмурий биноси фаолиятини бошлаб берди.\nҚайд қилиш жоизки, баланд тоғли Мурғоб ноҳияси 1932 йили таъсис этилган бўлиб, бугунги кунгача давлат ҳокимияти ноҳия ижроия органи ходимлари ўз биносига эга эмасди. Миллат пешвосининг оқилона сиёсати туфайли, давлат ҳокимияти ноҳия ижроия органи ходимлари давлат мустақиллигининг 27 йиллик байрами нишонланиши кунларида янги замонавий бинога эга бўлишди.\nБино икки қават ва ертўладан иборат. Бу ерда хизмат автомобиллари учун тураргоҳ ҳам мавжуд. Бинонинг биринчи қаватида архив, 30 ўринли ошхона, 240 ўринли мажлислар зали ва бошқа ёрдамчи хоналар, иккинчи қаватда эса, иш кабинетлари жойлашган.\nБино замонавий лойиҳага мувофиқ бунёд этилган бўлиб, бинонинг олд томони миллий нақшлар билан безатилган. Бу ноҳия марказига кўрк бағишлайди. Умуман, давлат ҳокимияти ноҳия ижроия органи янги биносида зарур шароитлар яратилган бўлиб, улар барча соҳаларда фаолият олиб боришга ҳисса қўшади.\nТанишув чоғида Миллат пешвоси қурувчилар ишига юқори баҳо бериб, ходимларни Ватан ва халқ манфаати йўлида садоқат билан хизмат қилишга ҳидоят этди.\nМамлакат Президенти муҳтарам Эмомали Раҳмон Мурғоб ноҳиясида атроф-муҳитни ҳимоялаш бўлими янги маъмурий биносини расман фойдаланишга топширди.\nБино уч қаватдан иборат бўлиб, барча замонавий талабларга жавоб беради.\nБинонинг биринчи қаватида Марко Поло тоғ қўйи музейи, иккинчи қаватида иш кабинетлари жойлашган. Учинчи қаватида хизмат кўрсатишнинг барча замонавий турларига эга меҳмонхона қурилган. Қайд қилинганидек, Марко Поло тоғ қўйи вилоятда нодир бўлиб, Тожикистоннинг бу нодир ҳайвонини ҳимоялаш ва бошини кўпайтириш мақсадида ташкил этилган.\nТоғли Бадахшон мухтор вилоятига иш сафари доирасида Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон Хоруғ шаҳрида вилоят маориф бошқармаси маъмурий биноси, шаҳар маориф бўлими ва унга тобе бўлинмаларни фойдаланишга топширди.\nБино тўрт қават ва 42та кабинетдан иборат. Бинода соҳанинг 100дан зиёд ходими иш кабинетлари билан таъминланиб, 40 ўринли ошхона, узоқ ноҳиялардан келувчи ходимлар учун 30 ўринли ётоқхона мавжуд.\nБинода, шунингдек, 24 ўринли компютер синфхонаси, кутубхона, мутолаа зали, табиий ва математика фанлари методик, бошланғич синфлар ва тиллар ўрганиш хоналари мавжуд.\nШунингдек, маориф соҳасида давлат назорат хизмати бўлими ходимлари учун алоҳида иш кабинетлари назарда тутилган. Бундан ташқари, бинода маориф бошқармасининг 4та инфратузилма бўлимлари жойлашган.\nМаориф бошқармаси биноси биринчи қаватида «Тоғли Бадахшон мухтор вилояти технологик ахборот маркази» давлат муассасаси, компютер синфхонаси ва ошхона жойлашган.\nДавлат бошлиғи янги бино шароитлари билан танишиб, бажарилган ишлар сифатига юқори баҳо берди.\nБинода, шунингдек, Истеъдодларни ривожлантириш маркази жойлашган. Марказ истеъдодларни излаш, қўллаб-қувватлаш ва шакллантириш, ёш авлод вакилларининг маҳорат ва лаёқатини ривожлантириш мақсадида ташкил этилиб, бугунги кунгача марказ вилоятнинг барча минтақаларидан ўқувчиларни тўплаган. Марказнинг истеъдодли тарбияланувчилари республика ва халқаро олимпиадаларида совринли ўринларни эгаллашган.\nМиллат пешвоси танишув ва бошқарма ходимлари билан суҳбат чоғида, уларни самарали фаолият юритиш, янги истеъдодларни топиш ва ёш олимларни қўллаб-қувватлашга ҳидоят қилди. Ўз навбатида, масъул шахслар Давлат бошлиғига доимий қўллаб-қувватлагани ва янги замонавий иншоот учун миннатдорчилик билдирдилар.\nМамлакат Президенти муҳтарам Эмомали Раҳмон Хоруғ шаҳрида Марказий Осиё университети биносини тантанали тарзда фойдаланишга топширди.\nМарказий Осиё университети биноси Тожикистон, Қирғизистон, Қозоғистон ва Оғахон фонди ўртасидаги халқаро шартнома асосида бунёд этилган. Бино икки ва уч қаватли таълим корпусларидан иборат.\nБош режага биноан, университет биноси 80 гектардан зиёд майдонда уч босқичда ташкил этилади. Айни пайтда унинг юксак сифат билан фарқ қилувчи ва халқаро таълим стандартларига жавоб берувчи биринчи қисми бунёд этилиб, қарийб 15 гектар майдонда фойдаланишга топширилди.\nМиллат пешвоси таълим синфхоналари, иш кабинетлари ва лабораториялар билан танишув чоғида, ишлар сифати ҳамда таълим учун яратилган шароитларга юқори баҳо берди.\nТинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон Хоруғ шаҳрида Тожикистон Республикаси Миллий хавфсизлик давлат комитети Чегара қўшинлари таълим маркази биносини фойдаланишга топшириб, қайта тикланган Хоруғ чегара отряди фаолияти билан яқиндан танишди.\nҚисқа муддатда отряд ҳудудида 30га яқин ҳарбий иншоот, йўловчилар ва автомобил кўприклари, автомобил йўллари ва йўлаклар таъмирланиб, замонавий меъёрларни ҳисобга олган ҳолда фойдаланишга топширилди.\nДастлаб Миллат пешвоси отряд ҳудудида бунёд этилган 12-ўрта умумтаълим муассасаси шароитлари билан танишиб, ўқувчилар ва ўқитувчилар билан суҳбат ўтказди.\nТаълим муассасаси ҳарбий хизматчилар фарзандлари учун мўлжалланган бўлиб, икки сменада 480 кишини қамраб олади. Мактабда иккита компютер, тил ўрганиш, таълим синфхоналари ва ўқитувчилар кабинети мавжуд бўлиб, улар юқори сифатда қурилиб, фойдаланишга топширилган. Ўқитувчилар ишга отряд ёки бошқа қудратли тузилмаларда ишловчи оилалар ҳисобидан конкурс асосида таклиф қилинган.\nОтряд ва бошқа қудратли тузилмалар ҳарбий хизматчилари учун Хоруғ чегара отрядида янги замонавий болалар боғчаси ташкил этилган бўлиб, у болалар ўйин майдончаси, ётоқхона, таълим биноларидан иборат. Болалар боғчаси 100 нафар бола таълим-тарбияси учун мўлжалланган.\nХоруғ Чегара отрядида Миллат пешвоси тикувчилик цехи имкониятлари билан танишиб, масъул шахсларга унинг самарали фаолияти бўйича тавсиялар берди.\nТикувчилик цехи 30 кишини иш жойи билан таъминлаб, ишга офицерлар хотин-қизлари таклиф этилгани ҳақида маълумот берилди. Тикувчилик цехида Тоғли Бадахшон мухтор вилоятида хизмат қилувчи барча қудратли тузилмаларнинг аскар ва офицерлари учун кийим-кечаклар тайёрланиши йўлга қўйилган. Шунингдек, талаботга кўра, Хоруғ ва вилоятнинг бошқа минтақалари ўқувчилари ҳамда ўқитувчилари учун ҳам мактаб либосларини тайёрлаб бериш имконияти мавжуд. Цехда халқ ҳунарларини қайта тиклаш мақсадида, миллий либослар тайёрланиши йўлга қўйилган.\nХоруғ чегара отрядида Миллат пешвоси Тоғли Бадахшон мухтор вилояти Ҳарбий прокуратураси янги биносини фойдаланишга топширди. Бино янгидан қурилган бўлиб, барча замонавий шароитлар билан фойдаланишга топширилди. Ҳарбий прокуратура биноси 11та иш кабинетидан иборат бўлиб, бу ерда бошқа ёрдамчи иншоотлар ҳам мавжуд. Суҳбат чоғида Миллат пешвоси Ҳарбий прокуратура ходимларидан қонунчилик меъёрларига риоя этиш ва ҳарбий хизмат талабларининг ҳар томонлама назоратини талаб қилиб, қурилиш ишларига юқори баҳо берди.\nУшбу кунда Давлат бошлиғи Хоруғ чегара отрядида малака ошириш мактаби имкониятлари билан ҳам танишди. Маълум бўлишича, мактаб турли ҳарбий соҳаларга мутахассислар тайёрлаш ва қайта тайёрлашга мўлжалланган бўлиб, реконструкциядан кейин, барча зарур шароитлар билан таъминланган. Ушбу таълим муассасасида назорат-ўтказиш нуқталари мутахассислари: нозир, алоқачи, кинолог, муҳандис ва бошқалар тайёрланади.\nДавлат бошлиғига чегара отряди ҳудудида 5та беш қаватли турар жой биноси тўлиқ қайта тикланиб, уларда қудратли тузилмалар офицерлари оилалари билан истиқомат қилиши маълум қилинди.\nМамлакат Президенти бу ерда офицерлар учун янги турар жой биносига тамал тошини қўйди. Лойиҳага биноан, бино 60 квартирадан иборат бўлиб, замонавий меъморчилик услубида бунёд этилади.\nХоруғ чегара отряди ҳарбий госпитали сўнгги бир неча йил мобайнида жуда ёмон аҳволда эди. Отрядни янгилаш доирасида госпитал тўлиқ таъмирдан чиқарилиб, жиҳозланди.\nЧегара отрядида фойдаланишга топширилган энг йирик иншоотлардан бири янги аскарлар учун таълим маркази ҳисобланади. Марказ Чегара қўшинлари кичик аскар ва сержантлар ҳайъати мутахассисларини тайёрлашга мўлжалланган.\nТанишув чоғида Давлат бошлиғига марказда ёш ҳарбий кадрлар 18та мутахассислик бўйича тайёрланиши маълум қилинди. Курслар охирида аскарларга техник сертификатлар берилади.\nЧегара отрядида Миллат пешвоси чегарачи ёдгорлигига гулчамбар қўйиб, «Кохи Истиқлол» мажмуасини расман очди.\nМаданият қасри замонавий меъморчилик услубида бунёд этилган. Қаср деворлари Тожикистоннинг ўтмиши ва бугунидан ҳикоя қилувчи тарихий лавҳалар билан ясатилган.\nХоруғ чегара отрядида хизмат шароитларини яхшилаш учун тўрт қаватдан иборат аскарлар казармаси тўлиқ таъмирланиб, қайта тикланган, барча шароитлар билан таъминланган.\nХоруғ чегара отрядида бир қатор ҳарбий иншоотлар очилганидан кейин, мамлакат Президенти аскар ва офицерлар олдида нутқ сўзлаб, мамлакат Ҳукуматининг ҳарбий потенциални келгусида ривожлантириш имкониятлари, яратган шароитлари, режа ва бошқа мақсадлари ҳақида тўхталди.\nТожикистон Республикаси Ҳукумати ҳарбий қисмлар аскар ва офицерлари хизмати учун қулай шароитларни яратиш бўйича аниқ чора-тадбирлар қабул қилгани, соҳа кадрларини тайёрлаш билан бир қаторда, хизмат учун бошқа зарур инфратузилмалар бунёди давом этаётгани таъкидланди.\n15 сентябр куни мамлакат Президенти муҳтарам Эмомали Раҳмон Хоруғ шаҳрида Тоғли Бадахшон мухтор вилояти раҳбарияти ва фаоллари билан мулоқот ўтказди.\nДавлат бошлиғи ўз нутқида вилоят меҳнаткашларининг иқтисодий ва ижтимоий соҳаларда қўлга киритган ютуқларига тўхталиб ўтди.\nМамлакат Президенти нутқидан сўнг, турли касб эгалари, талабалар, тадбиркорлар ва фахрийлар номидан Зевари Далерий, Садрия Мародмамадова ва Баҳодур Баҳриевлар чиқиш қилишди.\nТоғли Бадахшон мухтор вилояти раиси Шодихони Жамшед Миллат пешвоси муҳтарам Эмомали Раҳмонга вилоят шаҳру ноҳиялари тараққиёти ва аҳоли турмуш шароитини яхшилаш борасида кўрсатаётган ғамхўрликлари учун миннатдорчилик билдирди.\nБугун: 29-09-2020 19:25:45


Водород энергетикасини ривожлантириш миллий стратегияси нима учун керак?\n2020 йил 10 июль куни Ўзбекистон Республикаси Президентининг ПҚ-4779 – сонли «Иқтисодиётнинг энергия самарадорлигини ошириш ва мавжуд ресурсларни жалб этиш орқали иқтисодиёт тармоқларининг ёқилғи-энергетика маҳсулотларига қарамлигини камайтиришга доир қўшимча чора-тадбирлар тўғрисида»ги Қарори билан “Иқтисодиёт тармоқларининг йирик энергия сарфловчи корхоналарида энергия самарадорлигини ошириш ва ёқилғи-энергетика ресурсларини тежаш бўйича «Йўл харитаси» тасдиқланди. Мазкур Йўл харитасининг 15-бандида «Водород энергетикасини ривожлантириш бўйича узоқ муддатли миллий стратегияни ишлаб чиқиш» вазифаси белгиланган.\nЎзбекистонда қуёш ва шамол энергетикаси шубҳасиз катта истиқболга эга. Бироқ бу соҳанинг ривожланишига тўсқинлик қилаётган сабаблардан бири – муқобил энергия манбаларининг об-ҳаво шароитининг ўзгаришига ва кун-тун алмашинувига боғлиқлигидир. Шамол электр генераторлари фақат шамол тезлиги 5-6 м/с дан баланд бўлганида ишлаб, Ўзбекистоннинг шамол потенциали юқори бўлган ҳудудларида йилига ўртача 3200-4300 соат давомида энергия беради (йилнинг давомийлиги 8760 соат). Қуёш фотоэлектр станциялари фақат кундузи, булутсиз ва кам булут бўлган ҳолатда ишлаб, Ўзбекистоннинг қуёш потенциали юқори бўлган ҳудудларида йилига ўртача 1500-2200 соат давомида энергия беради.\nТунда, булутли ва/ёки шамолсиз вақтларда ўзгарувчан қайта тикланувчи энергия мабалари (ҚТEМ)лар ҳисобидан ишлаб чиқариладиган энергия миқдори пасайиб кетади ва бу пасайишни бошқа манбалар ҳисобига компенсация қилиш талаб этилади. ҚТEМлар улуши сезиларли ошиши билан компенсацияловчи тезкор захира қувватлари керак бўлади. Бундай мақсадда иссиқ ҳолда ушлаб туриладиган иссиқлик электр станцияси блокларидан, зарядлаб қўйиладиган кимёвий аккумуляторлардан фойдаланиш етказиб бериладиган ҳар бир кВт электр энергияси таннарҳининг сезиларди даражада ошишига олиб келади.\nЎзгарувчан ҚТEМлардан олинадиган энергия миқдори кўп бўлганда, унинг бир қисми ҳисобига сувни парчалаб водород гази олиш, маълум вақт сақлаш ва бу газни энергия танқис бўлганда ишлатиб компенсациялаш манбаи сифатида фойдаланиш мумкин.\nВодороднинг асосий истеъмолчиси кимё саноати (водород асосан аммиак ва метанол олишда ишлатилади), шунингдек нефть-кимё саноати саналади. Нефтни қайта ишлашда унинг ёрдамида турли нефть маҳсулотлари олтингугурт бирикмаларидан тозаланади. Энергетикада водород юқори қувватга эга турбогенераторларни совитиш учун қўлланилади. Қора ва рангли металлургияда оксидлардан тикланувчи тоза металлар олишда водороддан фойдаланадилар. Жумладан, юқори тозаликдаги водород кимёвий тоза мис, вольфрам ва молибден ишлаб чиқариш учун зарур. Радиотехника саноатида водород яримўтказгичли ускуналар ишлаб чиқаришда қўлланилади.\nВодороднинг кислородда ёниш ҳарорати – тахминан 3000 даража, махсус ёндиргичларда 4000 даражагача чиқариш мумкин. Шу сабабли водороддан оловга чидамли металларни кавшарлаш учун фойдаланилади. Шунингдек, суюқ водород – ракета ёқилғиси сифатида ишлатилади.\nТаъкидлаш жоизки, кейинги йилларда жаҳон ҳамжамияти олдида глобал исиш муаммоси юзага келди. Айрим ҳисоб-китобларга кўра, глобал ўртача ҳароратнинг яна 2 даражага кўтарилиши ҳароратнинг ўнглаб бўлмас даражада ўсишига олиб келади ва сайёрадаги бор жонзотларни ҳалок қилади.\nГлобал ўртача ҳароратнинг ўнглаб бўлмас кўтарилишига йўл қўймаслик мақсадида, БМТнинг Иқлим ўзгариши тўғрисидаги доиравий конвенцияси доирасида, 2015 йил 12 декабрда консенсус асосида Париж келишуви қабул қилинган. У 2020 йилдан бошлаб атмосферадаги карбонат ангидрид газини камайтириш, глобал ўртача ҳарорат ўсишини 2°Cдан «анча паст»да ушлаб туриш ва ҳарорат ўсишини 1,5°C билан чеклашга «саъй-ҳаракат қилиш»га қаратилган чора-тадбирлар қабул қилишни кўзда тутади. Глобал ўртача ҳарорат ўсишини ушлаб туришга, жумладан, қайта тикланувчи энергия манбалари (ҚТEМ)дан фойдаланишни кенгайтириш, энергия тежовчи ва энергия самарадор технологияларга ўтиш орқали эришиш мумкин.\nКейинги йилларда водород ёқилғисидан, айнан энергия аккумулятори сифатида ишлатилиши мумкин бўлган «яшил водород»дан фойдаланиш йўналиши ривожлана бошлади. Бу «яшил» водород ҚТEМ станцияларида ишлаб чиқариладиган энергиянинг ортиқча қисмидан фойдаланган ҳолда, сув Н2О молекулаларини электролиз ёки пиролиз технологиялари ёрдамида 2 водород атоми 2Н ва кислород атоми О га парчалаш йўли билан ишлаб чиқарилади. Бу жараён экологик тоза бўлиб, атмосферага фақат тоза кислород ташланиши билан кечади. Ажратиб олинган водород, ишлатилгунига қадар, махсус сиғимларда сақланади. Шунингдек, водород истеъмол манзилига ҳам қувурлар орқали, ҳам транспорт воситаларига ўрнатилган цистерналарда етказилиши мумкин.\nВодород қуйидаги ўринларда ишлатилиши мумкин:\nа) ёқилғи сифатида. Боз устига, энг экологик тоза ёқилғи сифатида. Водород ёниши жараёнида фақат сув буғлари ажралиб чиқади. Ёниш жараёнида олинган иссиқлик энергияси бевосита иссиқлик энергияси сифатида ишлатилиши ҳам, шунингдек, иссиқлик электр станцияларида электр энергияга айлантирилиши ҳам мумкин.\nб) ёқилғи элементлари сифатида. Бу элементда водород ёқиш жараёнисиз тўғридан-тўғри электр энергияси олинади. Жараён натижасида фақат тоза сув ҳосил бўлади. Бу элементлардан водород автомобилларда ҳам фойдаланилади.\n«Яшил» энергетика нуқтаи назаридан водородли ёқилғи элементларида фойдали иш коэффициенти (ФИК) ўта юқори – 70-90%. Қиёслаш учун: энг яхши ички ёнув двигателлари ФИКи 35-40%ни ташкил қилади. Қуёш электр станциялари учун ФИК атиги 15-20%ни ташкил қилади ва об-ҳаво шароитига ўта боғлиқ. Энг яхши шамол электр станцияларининг ФИКи 40%гача чиқади, бу буғли генераторларникига тенг, лекин шамол станциялари ҳам қулай об-ҳаво шароитини ва қимматбаҳо хизмат кўрсатишни талаб қилади. Амалда исталган қувватдаги хавфсиз водород батареяларини тайёрлаш имконияти уларни ҳам уй хўжаликларида, транспорт, фазо кемаларида, йирик саноат объектларида электр энергияси манбаи сифатида ишлатиш имконини беради.\nИнновацион ривожланиш вазирлиги барча соҳалар қатори водород энергетикаси бўйича ҳам бир қатор ишларни амалга ошириб келмоқда. Шу жумладан, 2019 – 2020 йиллар давомида водород энергетикаси технологияларини ривожлантиришга йўналтирилган лойиҳаларни илмий фаолиятга оид давлат дастурлари доирасидаги инновацион ва амалий лойиҳалар танловларида эълон қилиб келмоқда. Танловда ғолиб бўлган лойиҳалар Инновацион ривожланиш ва новаторлик ғояларини қўллаб-қувватлаш жамғармаси томонидан молиялаштирилмоқда.\nВодород энергетикаси соҳасини ривожлантиришни янада жадаллаштириш мақсадида Инновацион ривожланиш вазирлиги «Водород энергетикаси технологиялари илмий-амалий инновацион маркази»ни ташкил этиш таклифини ишлаб чиқди. Таклиф ҳозирда республика раҳбарияти томонидан кўриб чиқилмоқда.\nЁқилғи-энергетика тармоғини ривожлантириш бўлими бош мутахассиси


“Ювентус” юлдузини "Рома"да кутишяпти\n8 июнь, 14:35\n“Рома” бош мураббийи Пауло Дибаладан ташқари “Ювентус” ярим ҳимоячиси Хуан Куадрадонинг ҳам Римга келишини истаяпти. Бу ҳақда Calciomercato нашри хабар тарқатмоқда.\n34 ёшли колумбиялик футболчи яқинда туринликлар билан шартномасини 2023 йилнинг ярмигача узайтирган эди. Моуриньо унинг эркин агентга айланишини кутмасдан, келаси мавсумгача трансферни амалга оширмоқчи.\nКуадрадо 2015 йилдан бери “Ювентус”да тўп тепяпти. Моҳир ярим ҳимоячи шу кунга қадар барча мусобақаларда 267 та учрашув ўтказиб, рақиблар дарвозасига 24 та тўп киритган ва жамоадошларининг 61 та голига ҳаммуаллиф бўлган.\n“Рома” бу трансферни уддалаши учун 10 миллион евро атрофида харажат қилиши керак бўлади.